Poznata avio-kompanija žestoko uvredila Beograđanina: "Vi ne ličite na svinju, ali ste svakako Srbin" | Vestinet.rs\nPočetna ZANIMLJIVOSTI\tPoznata avio-kompanija žestoko uvredila Beograđanina: „Vi ne ličite na svinju, ali ste svakako Srbin“\nViši sud u Beogradu osudio je švajcarsku avio-kompaniju „Svis internešenal erlajns“ zbog diskriminacije i neosnovane zabrane leta Beograđaninu Bojanu Marku Lensu.\nOvaj hirurg specijalista plastične i rekonstruktivne hirurgije, sa srpskim i italijanskim državljanstvom, tužbu protiv „Svis era“ podneo je 2015. jer su ga zaposleni u švajcarskoj kompaniji vređali na nacionalnoj osnovi i po osnovu seksualne orijentacije. Posebno diskriminatorski prema njemu su se poneli kad su mu u dva navrata zabranili da leti avionima te kompanije bez opravdanog i stvarnog razloga.\nU presudi Višeg suda navodi se da su Lensovi problemi počeli još 2011, kad ga je Mirto Advik, šefica kabinskog osoblja na letu između Beograda i Ciriha, nazvala „srpskom svinjom„, nakon što je on izneo primedbe na kvalitet usluge u avionu. Umesto da menadžment kompanije preispita ceo slučaj, Lensu su zabranili da leti avionima „Svis era“, tvrdeći da „predstavlja opasnost po bezbednost leta“.\nOva zabrana mu je ukinuta posle godinu dana, ali su zaposleni u toj avio-kompaniji ubrzo nastavili da Lensa vređaju i diskriminišu. U presudi je navedena situacija iz oktobra 2012, kad mu je Dorit Rozenberg, tadašnja predstavnica kompanije, na beogradskom aerodromu „Nikola Tesla“ doslovno rekla: „Vi ne ličite na svinju, ali ste svakako Srbin„, nakon čega je zabranila osoblju da Lensu pruža uobičajene usluge.\nNeprijatne situacije nastavile su da se nižu, te je i tokom 2013. godine, prema tvrdnjama Lensa, Rozenbergova nastavila da ga vređa i pred njim iznosi razne uvredljive i diskriminatorske stavove prema Srbima i Srbiji, poput: „Srbi su lenji“, „Srbi su glupi“, „Mrzim što sam u Srbiji“, „Ljudi iz Srbije uopšte ne bi trebalo da putuju“, „Albanci su dobri ljudi, Srbi su loši“, „Razumem zašto Albanci mrze Srbe“ i slično. Takođe, u drugoj prilici je Lensa podsmešljivo pitala da li se možda sprema na gej paradu u Beogradu i kazala da je njen stav da „sve pedere treba pobiti“, da bi ga sredinom 2014. i doslovno nazvala „ružnim pederom“.\nSve ove situacije i uvrede Lens je prijavljivao menadžmentu „Svis erlajnsa“ u žalbama, ali se kompanija nije time bavila, da bi u septembru 2014. za Lensa usledila nova zabrana letenja avionima te kompanije, bez ikakvog razloga.\n„Svis er“ da plati pola miliona\nPresudom je „Svis eru“ zabranjeno da dalje diskriminiše i sprečava Lensa da putuje tom kompanijom, i naznačeno da će kompanija svaki put ukoliko prekrši presudu Lensu platiti penale od 100.000 dinara. Na ime naknade nematerijalne štete zbog duševnih bolova, povrede prava ličnosti, časti i ugleda „Svis er“ će tužitelju platiti 500.000 dinara.\nOdlukom suda odbijen je zahtev tužitelja da taj iznos bude 100.000 evra. Takođe, kompanija se presudom obavezuje i da Lensu plati troškove sudskog postupka u visini od 211.800 dinara, kao i da ovu presudu objavi o svom trošku u dnevnom listu Politika. Prema podacima sa sajta Politike, jedna strana oglasnog prostora košta i do 185.000 dinara bez PDV, što znači da je za 12 strana „Svis er“ morao da izdvoji i do 2,22 miliona dinara bez PDV.\n(Kurir.rs/ Sanja Đorđević)\nEdi Rama: Puno priznanje Kosova je najbolje za decu u Srbiji!


Nedelja zdravlja usta i zuba koja se obeležava 23. put pod sloganom „Zdravi zubi za zdrav život”, održava se od 13. do 19. maja. Tokom ove nedelje intenziviraće se aktivnosti na informisanju stanovništva o značaju oralnog zdravlja, merama prevencije i čuvanju i unapređenju nege usta i zuba.\nČlan Gradskog veća zadužen za zdravstvo, socijalnu politiku i zaštitu životne sredine, dr Atila Čengeri, ukazao je, s obzirom na to da se bolesti usta i zuba karakterišu kao najfrekventnije i najmasovnije, na značaj prevencije, pogotovo u ranim fazama života.\n- Imamo takve pokazatelje koji zahtevaju intenzivan i aktivan pristup na prosvećivanju i radu na promociji prevencije. Karijes je oboljenje koje može da dovede do gubitka zuba, a bolesti usta i zuba mogu da prouzrokuju i druge bolesti. Održavanje oralne higijene osnovni je preduslov zdravlja kako usta i zuba tako i celog organizma, rekao je dr Atila Čengeri.\nOralno zdravlje je neraskidivi deo opšteg zdravlja čoveka i podrazumeva zdravlje usta, zuba, desni i svih potpornih tkiva u ustima, istakla je dr Zorica Dragaš, iz Centra za promociju zdravlja ZJZS. Širom sveta, kazala je, 90 odsto stanovništva je pod rizikom da oboli od nekog oboljenja usta i zuba, 60 do 90 odsto školske dece ima karijes, a 16 do 40 posto dece uzrasta od šest do 12 godina je imalo neku povredu usta i zuba usled nebezbednih igrališta i školskog okruženja, saobraćajnih udesa i nasilja.\n- Faktori rizika za nastanak oralnih oboljenja nisu samo loša oralna higijena, već i faktori koji su značajni i za nastanak bolesti srca, krvnih sudova, malignih bolesti, dijabetesa, i drugih hroničnih bolesti, a to su: nepravilna ishrana, upotreba duvanskih proizvoda, zloupotreba alkohola, a značajne su i socijalne odrednice zdravlja. Upotreba duvana je odgovorna za skoro polovinu svih periodontalnih oboljenja. Opterećenje bolestima usta i zuba, kao i u slučaju drugih hroničnih bolesti, može biti smanjeno isključivanjem zajedničkih faktora rizika, kazala je Zorica Dragaš.\nOna je naglasila da opterećenje bolestima usta i zuba može biti smanjeno isključivanjem ili smanjivanjem faktora rizika.\n- U tom smislu opšte preporuke su: pravilna ishrana i smanjenje unosa šećera, prestanak upotrebe duvanskih proizvoda, prestanak ili smanjenje unosa alkohola, održavanje odgovarajuće higijene usta i zuba, korišćenje zaštitne opreme za sprotske aktivnosti i pridržavanje propisanih mera bezbednosti u saobraćaju, stvaranje bezbednog fizičkog okruženja i redovne kontrole kod stomatologa, rekla je dr Zorica Dragaš.\nStomatološke ekipe na Odseku dečije i preventivne stomatologije Doma zdravlja tokom ove nedelje zdravlja usta i zuba će intenzivirati svoje preventivne aktivnosti i posetiće predškolske i školske ustanove gde će održati predavanja na temu oralnog zdravlja i pravilne ishrane, kazala je dr Ibolja Koso, ispred Stomatološke službe Doma zdravlja Subotica.\n- Centralna manifestacija će se održati u četvrtak 16. maja, od 9 časova, na Trgu slobode, kada će deca iz Predškolske ustanove „Naša radost” i nižih razreda osnovnih škola crtati kredama na sunčanom satu, na temu zdravlja usta i zuba. U 10 časova, kod Zelene fontane, nastupiće dečji horovi „Iskončići” i „Izvorčići”, potom će uslediti dodela nagrada za najbolje crteže na temu „Zdravi zubi za zdrav život”, a na kraju će Mini klub iz Novog Sada kvizom i programom zabaviti decu. Ovaj svečani program pratiće maskenbal, kazala je dr Ibolja Koso.\nPrema njenim rečima, štandovi Doma zdravlja, Zavoda za javnog zdravlje i Apoteke Subotica biće postavljeni ispred apoteke u Gradskoj kući i na njima će se deliti sitni poklončići za učesnike i davati stručni saveti za pravilno održavanje oralne higijene.\nPredstavnica Apoteke Subotica, mr Valerija Sič Trifunović, rekla je da će apoteka Ogranak 7, kod „Lifke”, koja je pre nekoliko godina proglašena za apoteku koja se bavi prevencijom zdravlja zuba, 16. maja učestvovati sa svojim štandom na centralnoj manifestaciji na Trgu slobode. Ona je kazala da će toga dana, od 14 do 15 časova, u apoteci Ogranak 7 biti održana prezentacija „Kolgejt” preparata, a da će 21. maja, od 10 do 13 časova, švajcarska firma „Kuraproks” predstaviti svoje preparate i savetovati građane u vezi zdravlja zuba.


Nemački socijalni sistem košta skoro bilion evra\nTanjug 3. avgusta 2018. 12:46\nBERLIN – Socijalni sistem Nemačke sve je skuplji i troškovi su prošle godine narasli na skoro bilion evra.\nPrema saveznom ministarstvu za socijalna pitanja, ukupni troškovi prošle godine iznosili su 965,5 milijardi evra.\nTo je za 36,5 milijardi, ili tri odsto više nego 2016.\nU proteklih 25 godina su se izdaci za socijalni sistem više nego udvostručili.\nUkupno je 29,6 odsto BDP-a potrošeno na socijalni sistem, što je najveća vrednost od oko 2010., a pre 25 godina je udeo bio na 27,1 odsto.\nU tim troškovima najveća stavka su penzije koje državu „koštaju“ 304,1 milijardu evra, a zatim sledi zdravstveno osiguranje sa 228,6 milijardi evra, penzije državnih službenika sa 57,7 milijardi evra.\nDaljih 362,1 milijardu evra plaćeno je iz državne kase za socijalne usluge kao što su stanarine za socijalne slučajeve, lekovi, lekarski pregledi i slično, a 35,6 milijardi potrošeno je na administarciju socijalnog sistema.\nSocijalni sistem se finansira za 34,2 odsto iz doprinosa zaposlenih, 33,4 odsto od države, i 30,8 odsto od doprinosa osiguranika.


Nacionalni program demografske obnove - strateški pravac Srpske\nPredsjednik Republike Srpske Željka Cvijanović naglasila je da je nacionalni program demografske obnove, koji je pokrenula, jedan od strateških pravaca Srpske.\n"Pokrenula sam nacionalni program demografske obnove, angažovala sam grupu stručnjaka koji imaju kontakt sa Vladom. U septembru, kada prođemo prvi filter, naša namjera je da okupimo sve institucije, uključujući i Narodnu skupštinu, da čujemo kakva su razmišljanja o tom pitanju. Imaćemo i druge, javne konsultacije i debate kako bismo uključili sve zainteresovane da zajednički dođemo do strateškog dokumenta", pojasnila je sinoć Cvijanovićeva.\nOna je naglasila da je kao predsjednik Republike zainteresovana da ljudi koji imaju važne pozicije u društvu, koji treba da budu zajedno na strateškim pitanjima i kad su vlast i kad su opozicija, učestvuju u debati kako bi se došlo do najboljeg rješenja.\n"Namjeravam sve da okupim, da prvo organizujemo debatu na kojoj će biti predstavljeno to što radimo, a da to onda bude prebačeno na teren drugih institucija i da sve uključimo. Neće to biti samo Narodna skupština, moramo uključiti Republički pedagoški zavod, zdravstveni sektor, poslovnu zajednicu i sindikate", navela je Cvijanovićeva.\nPredsjednik Srpske je istakla da je jedan od ciljeva vlasti Srpske i stvaranje ambijenta koji bi podstakao ljude da se vrate iz inostranstva.\n"Ima primjera da u inostranstvo odlaze i ljudi koji su priličo dobro situirani. Neki odlaze iz ubjeđenja da su tamo bolji uslovi za školovanje, iako su naše škole i fakulteti dobri, ali nismo dobri kada je riječ o operativnom znanju. To je neophodno kako bi ljudi mogli da zarađuju veće plate", rekla je Cvijanovićeva sinoć za ATV.\nOna je naglasila da je odlazak ljudi opšte društveno pitanje od prvorazrednog značaja i to je glavno usmjerenje svih institucija.\n"Sve što radi Vlada, od rasterećenja privrede, uvođenja određenih stvari, inoviranja nekih zakonskih rješenja, kao i ovo što radim ja zajedno sa Vladom i timom stručnjaka, sve je usmjereno ka rješavanju tog problema, a riječ je o nefinansijskim mjerama", pojasnila je Cvijanovićeva.\n"Tamo je to nesređeno dvorište, ma koliko to neće da priznaju stranci i neki političari", naglasila je Cvijanovićeva.\nOna je ocijenila da Vlada Srpske može do kraja ove godine obezbijediti da prosječna plata na republičkom nivou bude 1.000 KM.\n"Mislim da to može biti dostignuto. Znam da su premijer Radovan Višković i partije koje čine Vladu opredijeljene da se dođe do takve prosječne plate", rekla je Cvijanovićeva.\n"To znači pokretanje građevinske operative, što za sobom vuče niz drugih oblasti i zato moramo pojačati aktivnosti. Razgovarala sam o ovome sa premijerom Viškovićem, predsjedavajućim Predsjedništva BiH Miloradom Dodikom i predstavnicima političkih partija i mislim da će povećanje prosječne plate biti dostižno. Ukoliko to ne bude učinjeno neću to smatrati neuspjehom, nego da smo loše procijenili ambijent u kome smo planirali da je moguće imati prosječnu platu od 1.000 KM", rekla je Cvijanovićeva.\n"Kada sam bila predsjednik Vlade, nikada nismo rekli da ćemo povećati penzije i plate, a da nismo znali kako ćemo to uraditi i da nas neće ugroziti. Plate i penzije u Srpskoj moraju da rastu, kao i ekonomska osnova, a da bismo to postigli moramo izaći iz tradicionalnog razmišljanja o ekonomiji. Ta karika nije dovoljno jaka i tek smo počeli da je pravimo, a sve drugo imamo", rekla je Cvijanovićeva.\n"Već je preduzet niz aktivnosti, a neke od njih su nastavak onih koje smo mi vodili u prethodnom periodu. Taj kontinuitet mora da postoji ako govorimo o reformama, povećanju socijalnih davanja, plata, penzija, kao i rasterećenju privrede. Tu postoje i novi potezi i Vlada ima moju punu podršku", rekla je Cvijanovićeva.\n"Za svaku vladu je prednost kada je u prilici da i bez podrške određenog broja ljudi mogu biti usvajni značajni dokumenti", rekla je Cvijanovićeva.\n"To se ogledalo u tome da bi kao potpredsjednik SNSD-a trebalo da mijenjam ministre iz svoje partije, a nikako da na red dođu ministri iz druge dvije koalicione stranke. To ne bi bilo fer i tako sam govorila na koalicionim sastancima. Dijelimo odgovornost za ozbiljne stvari u društvu i zato moramo biti odgovorni jedni prema drugima", kaže Cvijanovićeva.\n"Ako smo dogovorili rast penzija, svaki put se to dogodilo i nikada Vlada to nije radila izolovano. Odluke o rastu osnovice za porodične i lične invalidnine ili borački dodatak nikada nisam donosila sama, nego sa predstavnicima te populacije kao partnerima", rekla je Cvijanovićeva i podsjetila da je u dogovoru sa poljoprivrednim prizvođačima agrarni budžet prošle godine povećan za 11 miliona KM.\n"Uvijek ćemo imati dva ili tri ključna ministarstva koja će morati da iznesu tu bitku da bismo imali bolji obrazovni sistem, informaciono društvo, privredu i univerzitete koji će to sve da povežu. U svemu tome ne mogu biti izostavljene ni oblasti zdravstva i poljoprivrede, koje su važne za opstanak naroda i unapređenje života", naglasila je Cvijanovićeva.\nNezadovoljna i Aleksandra Pandurević\nMektić: Čestitam Šaroviću, ali ne vidim se u tom hoštaplerskom društvu\nŽeljka Cvijanović u "1NA1"


Tip dana: Valensija – Real Madrid: Imaju li Madriđani rešenje za “slepe miševe”? – Kladjenje.rs\nHomeTip DanaTip dana: Valensija – Real Madrid: Imaju li Madriđani rešenje za “slepe miševe”?\n15 Decembra, 2019 Vlajko Tip Dana\nPoslednji meč 17. kola španske La Lige nam donosi svakako i najzanimljiviji meč u okviru ovog kola u kom će Valensija na “Mestalji” dočekati fudbalere Real Madrida. Biće ovo ujedno i duel dve ekipe koje igraju sjajno u poslednje vreme, pa nema nikakve sumnje da nas očekuje pravi spektakl pred do poslednjeg mesta ispunjenoj “Mestalji”.\nDuel između Valensije i Real Madrida je zakazan za 21 čas.\nValensija: Fantastične partije “slepih miševa” u poslednje vreme!\nValensija je po starom običaju i ove sezone startovala izuzetno loše u prvenstvu, ali kako to obično biva, kako prvenstvo teče tako i ova ekipa polako ali sigurno podiže formu, i sigurno je da u ovom trenutku igraju svoj najbolji fudbal od početka šampionata. Nema sumnje da je najbolji pokazatelj za to i plasman u nokaut fazu Lige šampiona i to pošto su na gostovanju kod Ajaksa slavili sa 0:1, što je zaista malo ko očekivao pre početka tog susreta obzirom da je ekipa iz Amsterdama prošle godine dogurala do polufinala najkvalitetnijeg evropskog klupskog takmičenja, a i ove su im davane velike šanse za samu završnicu. Svakako je to ogroman uspeh za “slepe miševe” koji iz godine u godinu imaju samo jednu ambiciju, a ona je svakako vezana za plasman u Ligu šampiona.\nKada je prvenstvo u pitanju Valensija je u naletu forme i na poslednjih pet mečeva su ostvarili čak četiri pobede i samo jedan poraz i to od Betisa na gostovanju. U prošlom kolu je ekipa sa Mestalje odigrala očajno prvo poluvreme u gradskom derbiju protiv Levantea koje su izgubili sa 2:1, ali su u nastavku susreta zaigrali fenomenalno i na kraju slavili sa 2:4 čime su se probili na osmo mestu na tabeli. U ovom trenutku Valensija ima samo tri boda manje od četvrtoplasiranog Atletiko Madrida, ali i meč manje pošto je Atletiko sinoć slavio na svom terenu protiv Osasune.\nKada su u pitanju međusobni mečevi između Valensije i Reala na “Mestalji”, zanimljivo je da su na dva od poslednja tri duela slavili slepi miševi, uključujući i prošlu sezonu kada je bilo 2:1.\nReal Madrid: Primarni cilj je osvajanje prvenstva!\nKada se sve sabere i oduzme sigurnoj je da svi navijači Reala mogu da budu zadovoljni sa načinom na koji igraju njihovi fudbaleri u dosadašnjem delu sezone. Naime, Madriđani u ovom trenutku zauzimaju drugo mesto na tabeli uz bod manje u odnosu na Barselonu, ali i meč manje pa bi izabranici Zinedina Zidana već u ovom kolu mogli da se osame na vrhu, naravno pod uslovom da savladaju Valensiju, što svakako neće biti nimalo lak zadatak.\nŠto se tiče Lige šampiona, slobodno možemo reći da su Madriđani i tu ostvarili svoj glavni cilj a to je bio prolazak u nokaut fazu, ruku na srce sa drugog mesta u grupi pošto je prvo zauzeo PSŽ.\nIako izabranici Zinedina Zidana nisu na najbolji način startovali u najkvalitetnijem evropskom klupskom takmičenju u finišu grupne faze su odigrali svoje najbolje mečeve i zasluženo došli do tog drugog mesta, što je svakako i bilo očekivano i pored onog katastrofalnog poraza od PSŽ-a u Parizu, kada je bilo 3:0.\nNa poslednjih pet mečeva u prvenstvu Real ima čak četiri pobede i samo jedan remi i to na svom terenu protiv Betisa. U poslednja četiri kola su izabranici Zinedina Zidana ostvarili isto toliko pobeda, iako su neke teškom mukom izvojevane, poput one na gostovanju kod Alavesa. I u prošlom kolu je Real uz dosta muke slavio na svom terenu protiv Espanjola, iako rezultat to ne pokazuje (2:0). Ipak, ono što je najbitnije je činjenica da bi Madriđani pobedom u ovom kolu konačno mogli da se osame na vrhu tabele posle baš dugo vremena, ako računamo i prošlu sezonu koja je bila katastrofalna.\nValensija igra sjajno u poslednje vreme, a sigurno da je najbolji pokazatelj za to i pobeda nad Ajaksom kojom su eliminisali ovu ekipu iz Lige šampiona, a ujedno oni došli do plasmana u nokaut fazu najkvalitetnijeg evropskog klupskog takmičenja. Što se tiče Reala, i Madriđani pružaju dosta dobre partije ove sezone, a ukoliko ostvare pobedu na ovom meču osamiće se na prvom mestu na tabeli pošto je Barselona samo remizirala na gostovanju kod Real Sosijedada. Ipak, to svakako neće biti nimalo lak zadatak pošto Valensija igra dosta dobro na svom terenu, a posebno dobro kada im u goste dolazi Real Madrid. Mišljenja smo da “slepi miševi” neće doživeti poraz na ovom meču pa vam iz tog razloga savetujemo da probate sa duplom šansom 1X koju kladionica Meridianbet plaća sa kvotom 1.87. Ove dve ekipe po tradiciji na “Mestalji” igraju mečeve sa velikim brojem golova pa vam zbog toga savetujemo da probate sa igrom 3+ koju kladionica Meridianbet plaća sa kvotom 1.57. Za kraj, preporučujemo vam da iskominujete ove dve igre i da probate sa igrom 1X&3+ koju kladionica Meridianbet plaća sa fantastičnom kvotom 3.45.\nTip dana: Inter – Lacio: Borba za Ligu šampiona!\n31 Marta, 2019 Vlajko Tip Dana\nPoslednji meč 29. kola italijanske Serije A se igra na stadionu Đuzepe Meaca gde će fudbaleri Intera ugostiti ekipu Lacija. Duel ove dve ekipe je zakazan za 20 časova i 30 minuta. Inter: Poprilično turbulentna […]\n16 Juna, 2019 Peca Tip Dana\nMlada reprezentacija Srbije, igrači do 21 godine, prvi meč na Evropskom prvenstvu koje zajedno organizuju Italija i San Marino, odigraće u Trstu protiv odgovarajuće selekcije Austrije. Meč se igra u okviru grupe B, u kojoj […]


Zbog korone u Srbiji izgubljeno 510.000 radnih mesta | Klix Info\nPandemija koronavirusa najviše je pogodila mikro preduzeća u Srbiji i dovela do smanjenja radnog vremena tokom drugog kvartala 2020. godine, ekvivalentno gubitku 510.000 radnih mesta sa punim radnim vremenom. Međutim, nudeći građanima paket pomoći srpska vlada smanjila je „širenje siromaštva“, prema novom izveštaju Evropske banke za obnovu i razvoj (EBRD) i Međunarodne organizacije rada Organizacija (ILO), koji je objavljen danas.\nPosle uvođenja strogih mera i posledičnog pada ekonomske aktivnosti, radno vreme u Srbiji opalo je za oko 14,8 procenata tokom drugog kvartala 2020. Kraće radno vreme i šeme rada značajno su doprineli ovom smanjenju. Ako se zdravstvena kriza nastavi, a programi zadržavanja zaposlenja prekinu, ljudi bi mogli biti gurnuti u nezaposlenost, upozorava studija, prenosi sajt Evropske banke za obnovu i razvoj.\nIzveštaj identifikuje sektore u kojima je preko 700.000 radnika u neposrednom riziku dok traje zdravstvena kriza. To su: trgovina na veliko, trgovina na malo, smeštaj, usluge transporta, šumarstvo i seča šuma i ratarska i stočarska proizvodnja. Od ove radne snage, gotovo 314.000 je samozaposlenih, a preko 267.000 neformalnih radnika.\nDo danas, krizom su najteže pogođena mikro preduzeća, koja zapošljavaju više od 735.000 radnika, jer je više od jedne četvrtine prestalo sa radom. Vlada je pružila pomoć u obliku subvencija za zadržavanje zaposlenja, što je za mikro, mala i srednja preduzeća iznosilo oko 65 procenata ukupnih troškova rada.\nIako izveštaj pozdravlja „gotovo univerzalnu podršku firmama i građanima“, takođe nudi pet preliminarnih preporuka za politiku:\n– Selektivniji i ciljaniji pristup ka pružanju podrške najugroženijim građanima;\n– Rešenja za podršku velikom broju cirkularnih i sezonskih radnika;\n– Ublažavanje manje vidljivih socijalnih troškova pandemije;\n– Optimizacija novog programa zapošljavanja mladih u Srbiji i doslednije i efikasnije korišćenje socijalnog dijaloga.\nKao odgovor na pandemiju koronavirusa, kancelarija MOR-a za centralnu i istočnu Evropu i EBRD-ov tim za rodnu i ekonomsku inkluziju osnovali su zajedničku radnu grupu za procenu uticaja krize na ekonomije regiona ispitivanjem verovatnih kratkoročnih i srednjoročnih efekata o zapošljavanju i tržištu rada. Izveštaj o Srbiji prati već objavljene studije i preporuke za Crnu Goru i Severnu Makedoniju.\nUpdated: 22 јануара, 2021 — 9:41 pm


Ma, predivno: Ovaj fejsbuk komentar Novosađanina je doveo do hapšenja pred decom u centru grada | Luftika\nNovi Sad je očigledno grad bez realnih problema i pravih pretnji jer policija ima vremena da pregleda komentare po društvenim mrežama i hapsi ljude zbog “neprimerenih komentara”.\nSarkastičan komentar na vest o tome da je policijski inspektor povređen prilikom pokušaja hapšenja dok je bio van dužnosti, Aleksandra Ostojića koštao je hapšenja u sred centra Novog Sada i to pred decom od 4 i 6 godina.\nVeceras oko 17h, moj suprug ode sa klincima u centar NS. Sedi na klupi, dzip policije staje pred njega, izadju dvojica „Jesi ti taj i taj?“ On odgovori, da. Pretresu ga, postave pitanje za komentar na fb, kažu pozovi ženu da uzme decu. ⬇\n“On je na tu vest stavio ironični komentar “ma, predivno”, u kontekstu bezbednosti u gradu, ali oni očigledno nisu shvatili. Pokušao je da im objasni da nije pozivao na nasilje, već je stavio sarkastični komentar, ali nije vredelo. Tada su mu rekli da me pozove, da dođem po decu, a njega su priveli u stanicu”, priča Ksenija, napominjući da suprug kod sebe nije imao ličnu kartu i da žive na svega par minuta od trga.\nNakon što je Ksenija došla po dečake, policajac je i nju pitao “da li zna šta joj je suprug napisao”, na šta je i ona pokušala da im objasni da je u pitanju sarkazam i da se “na dnevnom nivou na fejsbuku napiše 5.000 mnogo gorih stvari”. Aleksandar je potom maricom odvezen u stanicu, gde su ga držali sat vremena, a zatim pustili uz prekršajnu prijavu zbog lične karte. U policiji mu je i savetovano da “pazi šta priča i da zna da se sve gleda, čita i sluša”, a ono što dodatno zabrinjava Ostojićeve je činjenica da se policija stvorila na trgu vega dva minuta po Aleksadrovom izlasku iz stana sa decom, piše Nova.\noznakealeksandar ostojic fejsbuk komentari komentari na društvenim mrežama novi sad novosadska policija\n27/10/2020 у 22:25\nSvaka cast.Da konacno shvate neobrazovani polu ili nikakvi intelektualci da ne mogu da lupaju sta hoce.Policija treba da se ceni,zakon postuje .


Faktor | Centralna banka BiH procjenjuje godišnji rast u drugom kvartalu 2021. godine na 14,7 posto\n14.09.2021. / 09:16\nCentralna banka Bosne i Hercegovine (CBBiH) procjenjuje godišnji rast realne ekonomske aktivnosti u drugom kvartalu 2021. godine na 14,7 posto. Procjena je urađena na osnovu raspoloživih zvaničnih podataka za prvih šest mjeseci, objavljenih do kraja augusta.\nPosljedično, uz pretpostavku nepromijenjenog obima ekonomske aktivnosti za prvi kvartal u odnosu na ono što je objavila Agencija za statistiku početkom jula, procjenjujemo godišnji rast realnog bruto društvenog proizvoda (BDP) za prvo polugodište od osam posto. Procjenjujemo da je rast realnog BDP-a u odnosu na prvo polugodište 2019. godine iznosio 4,1 posto. Tek se poređenjem procijenjene realne ekonomske aktivnosti u 2021. godini sa pretpandemijskom godinom stiče osjećaj za dubinu kontrakcije u 2020. godini, koju ni historijski visoke procijenjene godišnje stope rasta u drugom kvartalu nisu snažno neutralisale. Treba imati u vidu da je u 2019. godini zabilježeno usporavanje rasta ekonomske aktivnosti u našim glavnim trgovinskim partnerima, kao i pad obima domaće industrijske proizvodnje - navodi se u saopćenju Centralne banke BiH.\nOporavak EU ekonomije u prvom polugodištu tekuće godine pozitivno se odrazio na domaću ekonomsku aktivnost. Svi mjesečni podaci, posebno trgovina na malo, industrijska proizvodnja, te izvoz, upućuju na to da je zabilježen historijski visok rast domaće ekonomije u drugom kvartalu. Zvanični julski podaci ukazuju da bi ekonomska aktivnost i u trećem kvartalu, na godišnjem nivou, mogla biti intenzivnija (mada ne kao u drugom kvartalu), nego se inicijalno pretpostavljalo.\nZbog svega je izvjesna i revizija na više godišnje procjene ekonomskog rasta u 2021. godini na osnovu srednjoročnog modela za makroekonomske projekcije CBBiH u jesenjem krugu projekcija. Na osnovu proljetne projekcije srednjoročnog makroekonomskog modela, realni ekonomski rast u 2021. godini je iznosio 3,4 posto. Faktor koji bi, takođe, mogao značajno utjecati na CBBiH procjenu ekonomske aktivnosti po kvartalima za 2021. godinu je eventualna značajna revizija zvaničnih statističkih podataka o ekonomskoj aktivnosti za prethodne kvartale. Negativni rizici još uvijek su i dalje vezani za neizvjesnost trajanja pandemije i epidemiološku situaciju, ali su rizici vezani za dinamiku vakcinacije manje izraženi nego u prethodnom projekcijskom periodu.\nPrema projekciji zasnovanoj na službenim podacima do kraja juna 2021. godine, te podacima o očekivanim kretanjima egzogenih varijabli poput cijena hrane i nafte, te domaće i strane ekonomske aktivnosti u narednom periodu, očekuje se jačanje inflatornih pritisaka do kraja godine. U trećem kvartalu procjenjujemo rast prosječnih potrošačkih cijena na godišnjem nivou od dva posto. U posljednjem kvartalu očekuje se značajniji rast prosječnih potrošačkih cijena od 2,6 posto na godišnjem nivou. Uzimajući u obzir ukupno godišnje kretanje domaćih potrošačkih cijena, u 2021. godini očekuje se inflacija od 1,2 posto prvenstveno kao rezultat niskog baznog efekta iz prethodne godine, kad su cijene nafte bile na rekordno niskom nivou, ali i povećanja cijena ostalih sirovina, transportnih troškova na globalnom nivou, te značajnijeg rasta potražnje, pprocjena je Centralne banke BiH.


Lider ne kalkuliše - Sportska centrala\nNaslovna Košarka Lider ne kalkuliše\nLider ne kalkuliše\n15 mar 2019. 16:54\nKošarkaši Crvene zvezde mts dočekuju u subotu ekipu Mege u utakmici 22. kola ABA lige jtd. O predstojećem meču govorili su trener Milan Tomić i prvotimac Dejan Davidovac.\nCrveno-beli su već obezbedili prvo mesto pred plej of, ali žele na pravi način da završe regularni deo takmičenja u kome su praktično od prvog kola proveli na prvom mestu.\nTrener Milan Tomić očekuje dobar meč protiv kvalitetnog rivala i još jednom je ponovio da Crvena zvezda neće kalkulisati, te će ići na pobedu.\nSličnog razmišljanja je i Dejan Davidovac.\n– Već dobro znamo ekipu Mege, mlad, rastrčan i kvalitetan tim. Ostali su bez Bitadzea tokom lige, ali su održali kvalitet, i ovu utakmicu ne želimo da shvatimo olako, i pored toga što smo već obezbedili prvo mesto. Svesni smo da su pobede najbolji put da se na pravi način uđe u plej of i ono glavno što nas čeka. Naravno da nam prisustvo navihača u velikom broju prija, i zato ih pozivam da dođu i pruže podršku ekipi, posebno sada u najvažijem delu sezone – kazao je Davidovac.\nUtakmica sa Megom igra se u dvorani „Aleksandar Nikolić“ od 19 časova, a karte su puštene u prodaju u četvrtak u svim poslovnicama „tickets.rs“ takođe će biti u prodaji i na blagajnama dvorane na dan utakmice.\nZvezda i dalje maksimalna, Tomić udaljio kapitena sa klupe\nNišta od srpskog finala, debakl Crvene zvezde u poslednjem meču u grupi


Izvor: B92, 18.Maj.2022, 09:15\nOd 16. maja iz "Azovstalja" se već predalo 959 ukrajinskih vojnika, od čega su 80 ranjeni, saopštio je portparol Ministarstva odbrane Igor Konašenkov. Pedeset jedna osoba je primljena u bolnicu. Ruska vojska sada planira da ih ispitata, a te spominje se i mogućnost da budu osuđeni za "zločine počinjene protiv civila".\nS druge strane, iz Ukrajine je saopšteno da čine "sve moguće i nemoguće" kako bi spasili preostale borce zarobljene u čeličani.\n"Operacija spasavanja čeličane Azovstalj biće gotova tek kada svi branioci Marijupolja budu evakuisani na teritorije pod ukrajinskom kontrolom", kaže zamenica ukrajinskog ministra odbrane Hana Maliar.\nOna je naglasila da je reč o osetljivoj operaciji i upozorila da bilo kakva naredba može da bude opasna za živote ljudi.\nMaliar tvrdi da su pozivi političara u Moskvi da se pojedinci koji su izvedeni iz čeličane izvedu na suđenje za ratne zločine "najverojatnije upućeni zbog domaće propagande u Rusiji".\n"Pregovori su i dalje u toku i nadamo se pozitivnom rezultatu", poručila je Maliar.\nMaliar je navela da Kijev zna koliko se još vojnika nalazi u čeličani, ali je naglasila da je to "osetljiva informacija".\nOVO SU EVAKUISANI AZOVCI IZ ČELIČANE Šta ih sada očekuje? FOTO\nIzvor: Kurir, 18.Maj.2022\nUkrajinski vojnici autobusima napuštaju opkoljenu čeličanu Azovstalj u Marijupolju.


Zekerijah Smajic - Otvoreno pismo Vijeću Evrope i Evropskoj komisiji\nPresudu u predmetu “Sejdić i Finci” trebalo bi vratiti u nadležnost Vijeća Evrope kako bi se spriječio potpuni politički i ekonomski kolaps BiH\nOd 2006. godine, u Bosni i Hercegovini ne postoji integrirajuća 'kritična masa' za ozbiljan, dosljedan i odgovoran evropski put. Razlog tome su duboke, nepremostive razlike unutar postojećeg stranačkog establishmenta kada je riječ o poimanju države Bosne i Hercegovine. Takva “državna politika” je dovela do toga da se o Bosni i Hercegovini u Bruxellesu sve češće, i na sve više adresa, govori kao o "propalom međunarodnom projektu".\nZa strmoglavo urušavanje dosadašnjih pokušaja kojima se od klimave dejtonske tvorevine pokušavalo izgraditi Bosnu i Hercegovinu kao evropsku državu, suodgovorne su i institucije Evropske unije, posebno Evropska komisija i njeni predstavnici u Sarajevu. Njihova zajednička krivica i odgovornost je prvenstveno u lošoj procjeni političkog stanja u BiH u vrijeme kada se odlučivalo da se presuda Evropskog suda za ljudska prava u Strasbourgu, u predmetu “Sejdić i Finci”, preuzme iz nadležnosti Vijeća Evrope, te da se takva vrsta “mrkve i batine” iskoristi kao jedan od dva ključna uslova za podnošenje “kredibilne aplikacije” koja bi konačno i Bosni i Hercegovini kao posljednjoj u regionu, omogućila sticanje kandidatskog statusa za članstvo u Evropskoj uniji.\nPosljedice "politike uslovljenosti"\nPosljedica takve “politike uslovljenosti” su dvije odluka Evropske komisije iz ove 2013. godine o suspenziji fondova Instrumenta predpristupne pomoći (IPA) i IPARD u iznosu od preko 50 miliona eura. Još veći gubitak od 80-90 miliona eura svake naredne godine iz IPA2 programa, Bosnu i Hercegovinu tek očekuje. Prema novim kriterijima EU koji će važiti od 2014. godine, ove fondove će moći koristit samo oni koji budu imali najbolje projektne ideje i efikasno upravljanje novcima evropskih poreskih obveznika. Imajući u vidu dosadašnju neefikasnost Vijeća ministara i njegovih radnih tijela koja djeluju po principu dobro uštimanih ogranaka svojih političkih partija u institucijama države, više je nego izvjesno da će donacije EU i strane investicije prema BiH ubuduće curiti kroz sve tanju slamku, a u mlazu će preskakati Bosnu i Hercegovinu ka ostalim zemljama regiona.\nSličnu, kardinalnu pogrešku, EU je napravila u periodu 2005.-2008. kada je odobravanje Studije o izvodljivosti i Sporazum o stabilizaciji i pridruživanju, između ostalog uslovljavajući reformom policije i javnog RTV sistema. Nakon što je tek poslije nekoliko godina uvidjela svoju lošu političku procjenu i postala sigurna da očekivane reforme sa postojećom političkom strukturom i ustavnim uređenjem nisu moguće, Evropska komisija je odustala od svojih uslova, te u junu 2008. odobrila potpisivanje Sporazuma o stabilizaciji i pridruživanju. Tako važne reforme policije i Javnog RTV sistema ni do dnas nisu provedene! Umjesto ovog “vrućeg kestena” Evropska komisija je neosnovano od Vijeća Evrope preuzela presudu “Sejdić i Finci” i tako se bespotrebno prihvatila još vrućeg političkog problema koji najdirektnije zadire u ustavna pitanja BiH - iako je sve do tada EU kategorički tvrdila da se nema namjeru miješati u poslove ustavnih promjena.\nVratiti predmet Vijeću Evrope\nJedini izlaz iz sadašnjeg tunela koji Bosnu i Hercegovinu vodi u politički kolaps, finansijski bankrot, glad i nesagledive socijalne posljedice, jeste vraćanje suspendovanih sredstava nepovratne pomoći EU, deblokada IPA2 programa za razdoblje 2014.-2020., te vraćanje presude u predmetu “Sejedić i Finci” u ruke onih koji su i nadležni za njeno izvršenje, a to su Komitet ministara i Parlamentarna skupština Vijeća Evrope u Strasbourgu, te Parlamentarna skupština Bosne i Hercegovine.\nImajući u vidu da je Bosna i Hercegovina od 2002. godine punopravna članica Vijeća Evrope, te da je kao takva obavezna provoditi sve povelje, deklaracije, zaključke i druga akta ove Organizacije, prirodno je i logično pravo najviših političkih tijela Vijeća Evrope, a ne Evropske unije, da nadziru ponašanje svojih članica i po pitanju presude svoga Suda za ljudska prava čije je formalno sjedište u Strasbourgu, a ne u Bruxellesu.\nPovlačenje Evropske komisije iz slučaja “Sejdić i Finci” i vraćanje ovog predmeta u nadležnost Vijeća Evrope, bilo bi razumno rješenje ne samo zbog sprječavanja političko-ekonomskog kolapsa Bosne i Hercegovine, već i zbog vraćanja dostojanstva njenim građanima koji su najveće žrtve evropskih sankcija i isključenja BiH sa kolosjeka evropskih integracija.\nI bez presude u predmetu "Sejdić i Finci", Evropska komisija i druge institucije EU imaju dovoljno snažnih vlastitih mehanizama za efikasno kažnjavanje domaćih kočničara koje, ako se to želi, nije nimalo teško identificirati i kazniti.


OVO SU NOVE CENE GORIVA – Evo koliko ćemo narednih sedam dana plaćati benzin i dizel – Sandzaklive.rs\nOVO SU NOVE CENE GORIVA – Evo koliko ćemo narednih sedam dana plaćati benzin i dizel\n0 660 1 minuta čitanja\nObjavljene su nove cene goriva. Evrodizel se će od 15 sati danas do petka 27. maja u isto vreme prodavati po ceni od najviše 202,2 dinara za litar, a motorni benzin evropremijum BMB 95 za najviše 184 dinara za litar.\nPodsetimo, Uredba o ograničenju cena goriva na benzinskim pumpama prvo je usvojena 10. februara, da bi od tada bila produžena više puta. Prema poslednjoj Uredbi, objavljenoj u “Službenom glasniku RS”, ograničenje cena naftnih derivata je produženo do 31. maja ove godine.\nPrema podacima Agencije za energetiku Srbiji dve trećine nafte dolazi iz Iraka, a jedna trećina iz Rusije i Kazahstana. Preciznije, 45 odsto uvozimo iz Iraka, 10 iz Kazahstana, oko 1 odsto iz Norveške, dok nam iz Rusije stiže 15 odsto nafte. Pored toga, oko 23 odsto sirove nafte proizvede se i sa srpskih naftnih polja.\nSve te količine stižu preko Jadranskog gasovoda koji je jedini put Srbije za dopremanje sirove nafte, koju NIS prerađuje u Rafineriji u Pančevu.(Blic)\nUkrajinska IT kompanija napustila Novi Sad jer nismo uveli sankcije Putinu


Početna » BBC News na srpskom » Page 362\nFoNet Desetine hiljada ljudi u Beogradu ovog vikenda slušalo je muziku na otvorenom, iako vremenski uslovi nisu podsećali na topli beogradski jun. Gotovo 40 hiljada posetilaca došlo je na „piknik“ koji je na Ušću napravila Beogradska filharmonija. Dan ranije, dobra atmosfera vladala je i ispred hrama Svetog Save gde je nastupao hor „Aleksandrov“. FoNetNastup Beogradske […]\nPiše: BBC News na srpskom 25. 6. 2018.\nEPAOvo nije prvi put da je duga kosa razlog za zabranu gostovanja na iranskoj televiziji Svi imamo dane kada nam kosa nije onakva kakva bi trebalo da bude, ali retki su oni koje je kosa dovela u nepriliku. Kada je nekadašnji igrač Barselone Karles Pujol pristao da gostuje na iranskoj televiziji i komentariše meč Svetskog […]\nBBC Učesnici Parade ponose okupili su se danas u centru Beograda. Na, kako su rekli, protestnom skupu, zahtevali su veću vidljivost trans osoba, zakon o istopolnim partnerstvima, kao i uspostavljanje sistemske prevencije i lečenja od virusa HIV. Protest, a ne slavlje – poručili su organizatori Parade ponosoa u Beogradu. Okupljeni po sloganom „Matičarka, normalno“ udruženja […]\nSlavlje sa ‘dvoglavim orlom’ isprovociralo Srbiju\nEPADžaka i Šađiri su slavili uz nacionalističke pokrete Srbija je protestovala zbog „provokativnog“ slavlja dvojice golgetera, Albanaca poreklom sa Kosova, gestom dvoglavog orla, na Svetskom prvenstvu. Granit Džaka i Đerdan Šaćiri su postigli golove za Švajcarsku pobedivši Srbiju 2-1. Njihov gest je nacionalistički simbol koji predstavlja dvoglavog orla na albanskoj zastavi. Kritičari kažu da ovaj […]\nAFPMost preko reke Ibar koji razdvaja severni i južni deo Mitrovice Posle višemesečne pauze, u Briselu se nastavljaju razgovori predstavnika Beograda i Prištine čiji će vrhunac biti susret Aleksandra Vučića i Hašima Tačija u nedelju. U petak i subotu su vođeni razgovori u okviru takozvanog tehničkog dijaloga. Prethodna runda delegacija Beograda i Prištine održana je […]\nPAKanabis Na zemljištu oko zgrade japanskog parlamenta u Tokiju pronađeni su zasadi kanabisa. U ovoj zemlji je politika prema drogama izuzetno stroga – nulta tolerancija – pa čak i za posedovanje male količine kanabisa preti kazna zatvora do pet godina. Četiri biljke su ukonjene kada ih je otkrio posetilac. Još nije jasno kako su tu […]\nMakedonski vicepremijer: „Ime države važno i Albancima i Makedoncima“\nSEPZa Bujara Osmanija, najznačajniji doprinos sporazuma sa Grčkom je otklanjanje prepreka za razvoj Makedonije Bujar Osmani jedan je od trojice makedonskih političara koji su vodili ključne pregovore sa Grčkom oko novog imena zemlje. Posle 27 godina neuspeha, Skoplje i Atina nalaze se na korak od rešavanja spora. „Bio sam srećan zbog svakog zareza u sporazumu […]\nGetty ImagesErbas pravi krila za A380 i druge modele u Velikoj Britaniji Erbus je upozorio da će napustiti Veliku Britaniju, ako ova zemlja napusti zajedničko tržište Evropske unije i carinsku uniju bez dogovora o tranziciji. Ova kompanija tvrdi da ovo upozorenje nije deo „projekta zastrašivanja, već realnost koja se pomalja“. Erbas zapošljava 14.000 ljudi na […]\nPiše: BBC News na srpskom 22. 6. 2018.\nPljuskovi za početak leta u Srbiji\nJutros je Beograd i delove Srbije zadesilo nevreme. Pljuskovi praćeni grmljavinom i gradom u nekim delovima prestonice privremeno su blokirali saobraćajnice. Slike i snimci onih koji su pokušavali da se probiju do posla kružile su društvenim mrežama. https://www.facebook.com/miladin.miletic.7/videos/vb.640014720/10156481384664721/?type=2&video_source=user_video_tab Republički hidrometeorološki zavod izdao je nešto ranije upozorenje da će na području Beograda biti pljuskova, grmljavine i […]\nGetty ImagesGibonima preti istrebljenje Ovaj majmun, potpuno nov za naučnike, otkriven je u drevnoj kineskoj grobnici. Gibon je već izumro, što ukazuje na to da su ljudi istrebljivali primate i mnogo pre modernog doba. Primati su inače u opasnosti, a veliki broju njih je na ivici nestajanja. Novi gibon, nazvan Junzi imperiali, mogao bi biti […]\nIvan DinićDemonstranti na ulicama Niša Nakon tri meseca odlaganja, u Nišu je održana sednica gradske Skupštine na kojoj je odlučeno da se niški Aerodrom „Konstantin Veliki“ ustupi Republici Srbiji na upravljanje bez naknade. Sa 44 glasova „za“ i pet „protiv“, odbornici SNS, SPS, JS, PUPS, SRS, Pokreta socijalista i Ruske stranke odlučili su, pored zahteva […]\nGetty ImagesŽena drži flašu soka od pomorandže Evropska Unija (EU) započela je primenu uzvratnih tarifa na američke proizvode, što je propraćeno novim napadima evropskih zvaničnika na trgovinsku politiku predsednika Donalda Trampa. Takse, koje se odnose na američke prozivode u vrednosti od 2.8 milijardi evra, stupile su na snagu u petak. Tarife su uvedene na proizvode […]\nLetnja dugodnevnica: Hiljade u Stounhendžu za najduži dan u godini\nPolicijski dron je snimao okupljanje u Stounhendžu.The British Broadcasting Corporation Hiljade ljudi okupilo se u Stounhendžu da dočeka letnju dugodnevnicu dok se sunce probijalo kroz oblake. Policija je procenila da se oko 9,500 ljudi okupilo oko spomenika iz doba neolita da bi pozdravili početak najdužeg dana u godini. Sunce se pojavilo iznad čudesnih statua u […]\nGotovo pet godina od prvih razbijanja tabli sa ćiriličnim natpisima, u Vukovaru je ovo pismo i dalje retkost. Kada u jednom gradu u Hrvatskoj broj stanovnika nacionalne manjine pređe trećinu ukupnog broja stanovnika, Ustavni zakon o pravima nacionalnih manjina nalaže da se na tablama na institucijama, nazivima ulica i saobraćajnim znakovima pojavi i jezik manjine. […]\nKoko, ženka gorile koja je govorila znakovnim jezikom, više nije sa nama\nGetty ImagesInstruktori su obučili Koko da koristi jednu verziju američkog znakovnog jezika Gorila Koko, koja je, kako se tvrdi, mogla da pokaže šta misli i oseća koristeći više od 1,000 znakova rukama, umrla je u Kaliforniji u 46. godini. Instruktori su je podučili jednoj od verzija američkog znakovnog govora i pokazali da ih je koristila […]


ŠĆEKIĆ POZVAO VUČIĆA DA SVE RESPIRATORE DONIRA DIREKTNO BERANAMA: Nije momenat za politička nadgornjavanja | Opština Berane\nŠĆEKIĆ POZVAO VUČIĆA DA SVE RESPIRATORE DONIRA DIREKTNO BERANAMA: Nije momenat za politička nadgornjavanja\n„U ovom trenutku su najbitniji životi i zdravlje naših građana, i niko ne smije da se nadgornjava na teret građana i zdravstvenog sistema. Molim sve da svoje političke pobude ostave po strani“, kazao je predsjednik opštine Berane Dragoslav Šćekić.\nPredsjednik Šćekić uputio je poziv predsjedniku Srbije Aleksandru Vučiću da sve respiratore koji nisu prihvaćeni donira direktno Beranama, i ocijenio da nije momenat za, kako je rekao, politička nadgornjavanja.\nOn je kazao da virus ne bira ni naciju ni vjeru ni političku partiju.\n„Nama su građani na prvom mjestu i mi kao opština koja je određena za regionalni centar KOVID-19, spremni smo da direktno preuzmemo donaciju i usmjerimo je zdravstvenoj ustanovi kojoj je najpotrebnija“, kazao je predsjednik opštine Berane Dragoslav Šćekić.


Policijska uprava Trebinje apeluje na građane da budu odgovorni i maksimalno oprezni prilikom paljenja korova, smeća, te uopšte paljenja vatre na otvorenom prostoru, kako ne bi došlo do požara i nekontrolisanog širenja vatre.\nIstiču da je oprez od izuzetnog značaja „imajući u vidu veoma visoke ljetne temperature, kao i isušenost trave i niskog rastinja, koji pogoduju nastanku požara“.\n„Takođe, apelujemo na građane da spaljivanje korova i drugog gorivog materijala čine na odgovoran način – samo u vrijeme povoljnih vremenskih uslova i na površinama, koje se mogu kontrolisati. Pri spaljivanju korova i drugog zapaljivog materijala potrebno je ugasiti ostatke nesagorenih materija, kako bi se spriječilo njihovo raznošenje vjetrom i pojava nekontrolisanog gorenja“, kažu u Policijskoj upravi Trebinje.\nPodsjećaju da je odlukama lokalnih samouprava propisana zabrana paljenja vatre: na otvorenom u periodu od 1. maja do 1. oktobra, u urabanom području grada, u blizini građevinskih objekata u izgradnji, u blizini otvorenih skladišnih prostora, u blizini složenog sijena, slame, lisnika, u putnom ili dalekovodnom pojasu, u polju za vrijeme sazrijevanja i skidanja ljetine.\n„Oni koji ne preduzmu mjere predostrožnosti prilikom paljenja vatre, i izazovu materijalnu štetu, te ugroze živote i zdravlje ljudi, Policijska uprava Trebinje će sankcionisati u skladu sa važećim zakonskim propisima“, navode u PU Trebinje.


Nova studija: Kako smanjiti rizik od razvoja demencije među fudbalerima\nBy redakcija 04/27/2022 Najnovije, Zdravlje\nBritanski istraživači planiraju da angažuju 120 bivših profesionalnih fudbalera u sklopu nove studije koja će istražiti na koji način smanjiti rizik od razvoja demencije među fudbalerima.\nSvrha nove studije pod nazivom BrainHOPE je nadograditi i dopuniti studiju FIELD iz 2019. godine, koja je otkrila da je rizik od razvoja demencije i sličnih poremećaja tri i po puta veći među bivšim profesionalnim fudbalerima nego u opštoj populaciji.\nU sklopu novog projekta, koji zajednički finansiraju Engleski fudbalski savez i FIFA, koristiće niz testova čiji je cilj uporediti zdravlje mozga bivših fudbalera u dobi od 40 do 59 godina sa zdravljem mozga u opštoj populaciji te će pokušati istražiti postoje li načini da se taj rizik smanji.\n„Ovo je vrlo važna studija i zahvalni smo FA-i i FIFA-i na njihovoj podršci u nastavku naših istraživanja“, rekao je voditelj studije, profesor Vili Stjuart, konsultant neuropatolog i počasni profesor na Univerzitetu u Glazgovu.\nPod okriljem Univerziteta u Glazgovu, projekat će se sprovoditi u saradnji sa Univerzitetom u Edinburgu, londonskim Imperial Koledžon i nizom stručnih saradnika.\nU prethodnoj studiji FIELD, koju je takođe vodio profesor Stjuart, naučnici su upoređivali podatke iz zdravstvenih kartona 7.676 bivših škotskih profesionalnih fudbalera rođenih između 1900. i 1976. s podacima iz zdravstvenih kartona 23.000 pojedinaca iz opšte populacije.\nIzvorna studija pokrenuta je nakon tvrdnji da je bivši napadač kluba West Brom, Jeff Asle umro od posledica ponovljene traume glave.\nNekoliko članova reprezentacije Engleske koja je osvojila Svetsko prvenstvo 1966. godine, među kojima su Jack Charlton i Nobby Stiles, umrlo je nakon što je ustanovljeno da su bolovali od bolesti mozga i nervnog sistema za koje se veruje da su povezani s udarcima lopte glavom na treninzima.\nNakon objavljenih rezultata studije FIELD, FA, Premier League, Engleska fudbalska liga, Udruženje profesionalnih fudbalera i Udruga menadžera lige prošle su godine odlučili uvesti smernice u kojima stoji da bi fudbaleri u nedelju dana smeli imati maksimalno 10 “snažnijih” udaraca lopte glavom tokom treninga.\nCharlotte Cowie, voditeljka dijagnostike izvođenja u sportskoj medicini Engleskog fudbalskog saveza smatra da je “pokretanje studije BrainHOPE još jedan važan korak u promociji razumevanja dugoročnog zdravlja bivših profesionalnih fudbalera”.\n“Ovo istraživanje će nam pomoći da bolje shvatimo povezanost između igre i razvoja neurodegenerativnih bolesti te da se angažujemo na što ranijim intervencijama koje bi mogle pridoneti smanjenju rizika od razvoja demencije ili tempa razvoja demencije” među bivšim fudbalerima.\nIzvor: Hina/dpa, N1, Foto: pixabay\n23.000 pojedinaca bolesti BrainHOPE demencija dijagnostike FA FIELD fifa fudbaleri fudbalska liga istraživači nova studija pokretanje Premier League Razvoj rezultati voditeljka\nAMD i Nvidia započinju pripreme na razvoju nove generacije gejming konzola


SPD okreće leđa Angeli Merkel: Ona nema više šta ponuditi Njemačkoj @ Cafe.ba\nSPD okreće leđa Angeli Merkel: Ona nema više šta ponuditi Njemačkoj Svijet\nIzvor: Klix 21.11.2016 u 18:30 h\nFOTO: Agencija Anadolija Koalicioni partneri njemačke kancelarke Angele Merkel Socijaldemokratska partija /SPD/ optužili su je danas da joj ponestaje ideja, nakon što je najavila da će se na izborima u septembru kandidovati i za četvrti mandat.\nSPD okreće leđa Angeli Merkel: Ona nema više šta ponuditi Njemačkoj\nObjavila šokantnu fotografiju sina koji ima rak i ovu poruku...Nova ruska taktika: Napad sa krila i zadnje strane, nebo gorelo Messi u Egiptu kako bi skrenuo pažnju na bolesti uzrokovane virusom SPD, koji je dio "velike koalicije", optužuje kancelara za "veoma slab nastup" nakon što je jučer najavila kandidaturu.\n"Ne vidim na koji način Merkel želi da unaprijedi ovu zemlju i pripremi je za naredne izazove. Mislim da Merkel ima svojih zasluga, ali ona više nije za budućnost", rekla je sekretar SPD Katarina Barley. Prema njenim riječima, Merkel se umorila nakon 11 godina na funkciji kancelara.\nMerkel je u jučerašnjem govoru rekla da će izbori naredne godine biti najteži od ponovnog ujedinjenja Njemačke devedesetih godina prošlog vijeka usljed prijetnje od desnice, društvenih podjela i mogućnosti da ljevičarske partije oforme koaliciju.\nSPD je najavio da će krajem januara objaviti svog kandidata za izbore. Prema posljednjim pregovorima, kao mogući kandidati pominju se predsjedavajući SPD Sigmar Gabriel i predsjednik Evropskog parlamenta Martin Schulz.


PREDSTAVNICA RUSIJE NA EVROVIZIJI ODUŠEVILA PUBLIKU: Nosi neverovatan kostim, dobila gromki aplauz (FOTO/VIDEO) – Nacionalist\nby nacionalist May 18, 2021, 11:15 pm 999 Views\nU prvoj polufinalnoj večeri Evroviziji četvrta po redu nastupila je Maniža koja je predstavila Rusiju pesmom “Russian woman”, a njen perofmans, sudeći po komentarima, dopao se mnogima.\nPesma “Russian woman” šalje jaku socijalnu poruku o tome da treba voleti sebe, svoje telo. Priča i o dečijim pravima, potom o nacionalnom, kulturnom i seksualnom identitetu, ali iznad svega, o toleranciji.\nOvogodišnja Evrovizija održava se pod sloganom “Otvori se” (Open up), sa idejom da se ljudi otvore jedni pred drugima, ali i prema različitostima koje ih krase. Vlada Holandije odobrila je da se takmičenje održi uz ograničen broj gledalaca i strogo poštovanje mera, kako bi se osigurala zdravstvena sigurnost fanova, takmičara, timova, novinara, organizatora.


Ukupna sredstva će biti raspodeljena na osnovu jedinstvene uredbe koju će Vlada doneti na sledećoj sednici, a prema programima pet ministarstva, saopšteno je iz Vlade FBiH, prenosi Srpskainfo.\nU saopštenju se navodi da je prethodno Vlada razmatrala informacije federalnog Ministarstva životne sredine i turizma, Ministarstva poljoprivrede, vodoprivrede i šumarstva, Ministarstva saobraćaja i komunikacija i Ministarstva energije, rudarstva i industrije o posledicama pandemije virusa korona po ekonomiju FBiH, s predloženim daljim merama za njihovo ublažavanje.\nOd ukupnog iznosa će za mere otklanjanja posledica po turizam i ugostiteljstvo biti izdvojeno 30.000.000 KM.\nZa finansijsku pomoć s ciljem ublažavanja negativnih ekonomskih posledica prouzrokovanih pojavom virusa korona za mere otkupa i izvoza tržišnih viškova, podrške proizvodnjama poljoprivredno prehrambenih proizvoda orentisanih izvozu i povećanju konkurentnosti domaće proizvodnje na inostranom tržištu previđeno je 10.000.000 KM.\nVlada FBiH je podržala inicijativu da kreditnim zaduženjem kod Međunarodne banke za obnovu i razvoj budu osigurana sredstva za Projekt hitne podrške firmama u BiH. Zaduženje FBiH bi, po ovom kreditu, iznosilo do 45 miliona evra, a ukupan iznos namenjen BiH, kao i konačna alokacija sredstva između entiteta biće usaglašeni tokom pregovora, navedeno je u saopštenju.\nDONACIJA PREDSEDNIŠTVA BiH Srpskoj 12 miliona evra za izgradnju zaobilaznice kod Doboja\n"POTREBAN BiH" Bevanda: Kredit MMF uvek dobrodošao\nMinistar finansija u Savetu ministara Vjekoslav Bevanda izjavio je da je novi kredit MMF potreban BiH, napominjući da taj novac ide u budžete entiteta. On je naveo da je aranžman sa MMF uvek dobrodošao.


Radnički, Novi Pazar i Voždovac izborili opstanak u Superligi, Javor i Rad nisu imali sreće – Dnevni Magazin\nRadnički, Novi Pazar…\nRadnički, Novi Pazar i Voždovac izborili opstanak u Superligi, Javor i Rad nisu imali sreće\nU izuzetno dramatičnoj završnici poslednjeg kola prvenstva čak pet klubova se praktično borilo za opstanak, jer su po situaciji na tabeli za još dva mesta koja vode u niži rang konkurisali Javor, Novi Pazar, Radnički iz Niša, Rad ili Voždovac.\nU današnje mečeve oni su ušli sa prioritetom pobeda koja bi im donele šanse za ostanak u elitnom domaćem takmičenju, a već od prvih minuta mečeva počela je zanimljiva i otvorena borba na nekoliko terena.\nVeć na početku utakmice u 13 minutu Radnički na svom terenu protiv poslednje plasirane Bačke pogotkom Nenada Gavrića dolazi do vođstva od 1:0 i nagoveštava odlazak iz kritične zone ispadanja.\nGotovo u usto vreme Spartak na svom terenu preuzima vođstvo nad Radom pogotkom iz jedanaesterca što gostima komplikuje situaciju i nagoveštava ostavak u zoni ispadanja.\nDvadesetak minuta kasnije Rad ipak uspeva da izjednači na 1:1 za produžetak nade.\nVeć nekoliko minuta kasnije Radnički preko Stefana Mitrovića stiže do 2:0 utirući put ka ostanku u elitnom takmičenju, a samo četiri minuta kasnije, u 19 minutu, Gavrić postiže i drugi pogodak za 3:0 i otklanjanje svih dilema.\nDva minuta kasnije LUka Ratković smanjuje na 3:1, ali raspoloženi Gavrić u 33. minutu postiže het tril za vođstbo Radničkog od 4:1 sa koloko se otišlo na odmor.\nU Novom Pazaru domaćini su poveli protiv Napretka golom Samira Hađibulića u 29 minutu i nagovestili da će se udaljiti od opasne zone.\nKraj prvog poluvremena na svim mečevima je nagovestio da u zoni ispadanja ostaju Javor i Rad uprkos nerešenim rezultatima jer je Javor sa 46. bodova 16. na tabeli, a Rad 17. isako ima 48. bodova koliko i Voždovac koji je zahvaljujući nerešenom rezultatu ostao van zone ispadanja.\nU Drugom poluvremenu Novi Pazar golom Abdulaje Sisea u 57. minutu povećava na 2:0 i nagoveštava da će obezbediti 12. mesto na tabeli, odmah ispod današnjeg suparnika Napretka, što mu garantuje opstanak.\nRadnički sa bele tačke 81. minutu dolazi i do 5:1 u duelu sa Bačkom i na 13. poziciji ubedljivo osigurava opstanak sa 49 osvojenih poena.\nNapredak uspeva da smanji vođstvo Novog Pazara golom Luke milunovića u 81 minutu za konačnih 2:1 čime su Movopazarci obezbedili opstanak, a do kraja ostalih utakmica nije bilo promena rezultata.\nČukarički – Radnik 2:1\nMačva – Zlatibor 1:0\nTSC – Inđija 2:1\nCrvena zvezda – Metalac 5:1\nNovi Pazar – Napredak 2:1\nProleter – Vojvodina 2:0\nRadnički Niš – Bačka 5:1\nSpartak – Rad 1:1\n1. Crvena zvezda 108\n3. Čukarički 74\n4. Vojvodina 71\n5. TSC 58\n6. Radnik 55\n7. Mladost 54\n8. Proleter 53\n10. Metalac 52\n11. Napredak 50\n12. Novi Pazar 49\n13. Radnički Niš 49\n14. Voždovac 48\n16. Javor 46\n18. Zlatibor 29\n19. Mačva 25\nAston Vila pomrsila račune Totenhemu, Everton se priključio borbi za Evropu


Ibrahim Kalin: Odgovorni da odustanu od referenduma na sjeveru Iraka\nGlasnogovornik ureda predsjednika Republike Turske Ibrahim Kalin izjavio je da Turska poziva odgovorne da hitno odustanu od najavljenog referenduma u Kurdskoj regionalnoj upravi na sjeveru Iraka\nSinan Uslu | 14.09.2017\nANKARA (AA) – Glasnogovornik ureda predsjednika Republike Turske, Ibrahim Kalin izjavio je danas u Ankari da Turska poziva odgovorne da hitno odustanu od najavljenog referenduma u Kurdskoj regionalnoj upravi na sjeveru Iraka, javlja Anadolu Agency (AA).\n"Naš poziv će biti da se odustane od referenduma i da u skladu sa zaštitom cjelovitosti Iraka strane u Bagdadu i Erbilu učine iskorake ka prevazilaženju problema", poručio je Kalin na današnjoj konferenciji za novinare u Predsjedničkoj palati u Ankari.\nOsvrnuvši se na referendum o nezavisnosti kojeg su vlasti Kurdske regionalne uprave na sjeveru Iraka najavile za 25. septembar, a parlament i vlada Iraka zabranili, Kalin je kazao da je takav referendum velika greška i da bi regionalne vlasti trebale odustati od te nakane.\n"To nikako ne može pomoći u rješavanju postojećih problema u Iraku, već će samo produbiti krizu. Gurnut će ih dalje u izolaciju. Do sada je taj referendum podržao samo Izrael. Mi smo imali i želimo i dalje imati dobre odnose s iračkim Kurdima, ali oni moraju odustati od poteza koji bi mogli ugroziti našu saradnju", zaključio je Kalin.\nPodsjetivši da je turski predsjednik Recep Tayyip Erdogan prošle sedmice prisustvovao važnom međunarodnom samitu Organizacije islamske saradnje (OIC) u kazahstanskom glavnom gradu Astani, Kalin je kazao da je jedna od glavnih tema sastanaka lidera na marginama skupa bila humanitarna kriza i masakri sa kojima su suočeni muslimani u mijanmarskoj regiji Arakan.\nIstičući da je Erdogan o tom pitanju razgovarao i s američkim predsjednikom Donaldom Trumpom, Kalin je kazao da su nedugo zatim američki State Department, a potom i Bijela kuća najoštrije osudili napade mijansmarske vojske i militanata na muslimansku manjinu Rohingya.\n"Jučer je i Vijeće sigurnosti UN-a osudilo napade na muslimane u Arakanu i pozvalo na hitni prekid tih napada. Tu temu će Erdogan nametnuti i na predstojećem zasjedanju Generalne skupštine UN-a u New Yorku, a i sam će u obraćanju Skupštini ukazati na tu krizu", kazao je Kalin.\nKalin je najavio da će katarski emir Sheikh Tamim bin Hamad al-Thani većeras doputovati u Tursku i sastati se s turskim predsjednikom Erdoganom, te je dodao da Turska vodi intenzivnu diplomatiju i u pravcu prevazilaženja krize u Zaljevu.


Vučić razgovarao sa robotom Emom i otkrio zašto je bežao iz škole - Politički.rs\nVučić razgovarao sa robotom Emom i otkrio zašto je bežao iz škole\nPredsednik Srbije Aleksandar Vučić obišao je Centar za robotiku i veštačku inteligenciju u obrazovanje (CRVIO) i izjavio da je Srbija razumela da su digitalno obrazovanje i veštačka inteligencija put u budućnost.\nOn je rekao da mu je tokom obilaska sve izgledalo nestvarno i najavio izgradnju istih centara u Novom Sadu i Trsteniku.\n“Želimo da idemo u korak sa novim tehnologijama”, poručio je Vučić i dodao da nova tehnologija odlično utiče na obrazovni proces i da će u Centru na obuku doći 4.000 ljudi.\nOn je rekao da Srbija ima oko 800 miliona evra suficita od izvoza softvera.\nAmbasadorka Kine u Srbiji Čen Bo rekla je da su veštačka inteligencija i digitalno obrazovanje pokretačka snaga celog sveta.\nOna je rekla da Kina i Srbija sve više sarađuju u tim oblastima i da se nada da će inovacije postati nova rastuća tačka saradnje.\nTokom obilaska predstavljen je humanoidni robot Ema koji može da komunicira. Robot je napravila kineska kompanija “Netdragon”, koja je pružila tehničku podršku Centru.\nPredstavljena je i 3D virtuelna laboratorija, kao i razni softveri iz različitih oblasti nauke.\nPredsednik je Emu pitao zašto je došla u Srbiju, a ona je rekla da je Srbija bogata zemlja tradicijom i da je došla da unapredi obrazovanje u Srbiji modernom tehnologijom iz Kine.\nToko obilaska, pokazana mu je i interaktivna tabla, na kojoj je između ostalog bio i periodni sistem elemenata.\n– Od ovog Medeljejeva sam posebno bežao – rekao je Vučić kroz šalu.\nTokom obilaska prikazani su i drugi projekti, pametne učionice, interaktivne table povezane sa učeničkim tabletima, virtuelna laboratorija…\nDekan Učiteljskog fakulteta Danimir Mandić rekao je da je cilj da se obrazovanje unapredi, da bude zanimljivije učenicima i da svaka aktivnost učenika bude vrednovana.\n“Ovo će pomoći i učenicima i roditeljima da školu zavole, a da znanja koja dobiju budu funkcionalna”, rekao je dekan tokom obilaska i dodao da će ta tehnologija omogućiti veću interakciju učenika i nastavnika.\nOn je istakao da će to biti centar za istraživanje i razvoj i da ne želi da nastavnik kod učenika razvija vrednosti.\nPredstavnik kineskog tima koji je radio na stvaranju Centra rekao je da su Srbi i Kinezi braća i da je čast da sarađuje sa timom iz Srbije i da se nada da će i u budućnosti doprinositi obrazovanju.\nSa Vučićem u poseti su bili i ministar bez portfelja zadužen za inovacije Nenad Popović i ministar prosvete Mladen Šarčević.\nVideo počinje od 10.minuta\nĐilas: Prestani da lažeš i da urlaš na građane, zaustavi se dok ne bude prekasno\nTagged: ALEKSANDAR VUČIĆ, ČEN BO, ROBOTIKA, UČITELJSKI FAKULTET, VEŠTAČKA INTELIGENCIJA


NSinfo: O trošku RFZO na vantelesnu oplodnju i za drugo dete\nO trošku RFZO na vantelesnu oplodnju i za drugo dete\nParovi koji se bore sa sterilitetom i koji su prvo dete dobili\nvantelesnom oplodnjom, moći će o trošku RFZO istom metodom da pokušaju da dobiju i drugo dete, najavila je ministarka bez portfelja zadužena za demografiju i populacinu politiku Slavica Đukić Dejanović.\nTo je samo jedna od mera, pored finansijske pompći porodicama sa decom, predviđena Strategijom podsticaja rađanja, koju je usvojila Vlada Srbije.\nMinistarka Slavica Đukić Dejanović ukazuje da samo osam odsto parova u Srbiji ima troje i više dece i da je zato finansijska podrška usmerena pre svega na rađanje trećeg i četvrtog deteta.\n"Moramo stimulisati što veći broj žena da rode treće, odnosno četvrto dete. Zbog toga su naše mere prioritetno usmerene ka toj populaciji", kaže Đukić Dejanović.\nOna je dodala da je Strategijom predviđeno da svaka majka za drugo rođeno dete dobija 10.000 dinara mesečno dve godine, a za treće i četvrto, 12.000 dinara, odnosno 18.000 dinara narednih deset godina.\nMinistarka pojašnjava da će mere finansijske podrške koje se odnose na drugo, treće i četvrto dete važiti za svu decu koja su rođena od 1. januara 2018. godine i kada budu počele da se primenjuju roditeljima će novac biti isplaćen retroaktivno.\n... ap vojvodina, Novi Sad, srbija, trudnoća


Velika pobeda Novosađana, Voša nastavlja borbu za Ligu šampiona! | NS Reporter\nVelika pobeda Novosađana, Voša nastavlja borbu za Ligu šampiona!\nDatum: 13 новембра, 2019\nNOVI SAD – Odbojkaši novosadske Vojvodine plasirali se u treću rundu kvalifikacija za CEV Ligu šampiona, pošto su večeras eliminisali rumunsku Arkadu iz Galacija trijumfom u “zlatnom setu” sa 15:11, posle 21 minuta igre. U regularnom toku utakmice, u maloj sali SPC Vojvodina u Novom Sadu, Vojvodina je pobedila Arkadu sa 3:1, po setovima 25:20, 21:25, 25:21 i 25:22, posle 117 minuta igre.\nNovosađani će u 3. rundi (19 – 21. novembra i 26 – 28. novembra) igrati protiv pobednika dvomeča Šahtjor Soligorsk (BLR) – VaLePa Sastamala (FIN). U prvoj utakmici, odigranoj u Minsku, Šahtjor je pobedio sa 3:0 (29:27, 25:22, 25:13), a revanš će se odigrati sutra od 17.30 časova po našem vremenu u Finskoj.


Energyobserver - SRBIJA / DRUŠTVO / NASLOVNE STRANE ZA ČETVRTAK, 11. JUL 2019. GODINE\nSRBIJA / DRUŠTVO / NASLOVNE STRANE ZA ČETVRTAK, 11. JUL 2019. GODINE\nDnevne novine na naslovnim stranama izdanja za četvrtak, 11. jul, najavljuju posetu predsednika Francuske Emanuela Makrona Srbiji 15. i 16. jula, pišu o tekstu predsednika Srbije Aleksandra Vučića, i o evrointegraciji Srbije.\nALO - O stravičnoj nesreći na autoputu kod Male Krsne "Deda i majka stradali beba ispala iz kola i preživela".\nBLIC - "Makron Srbiji donosi ovih pet poruka" o poseti predsednika Francuske. "Njihova najsjajnija medalja je život" o deci izlečenoj od raka koja su učestvovala na posebnim sportskim igrama u Moskvi.\nVEČERNJE NOVOSTI - "Priština ne može da sudi Pavkoviću", list prenosi odgovor Medjunarodnog suda pravde.\nDANAS - "Vučićeva opasna orgija radikalskog populizma", sagovornici lista komentarišu tekst predsednika Aleksandra Vučića objavljen u sredu u dnevnom listu Politika. "Drugi čovek države 15 dana ne sme da pokaže indeks", lideri Saveza za Srbiju govore o ministru unutrašnjih poslova Srbije Nebojši Stefanoviću.\nINFORMER - Prenosi stav vojnog analitičara Miroslava Lazanskog "Amerika priziva rat na Kosovu".\nKURIR - Pod naslovom "Vučiću je danas teže nego nekad Djindjiću", donosi razgovor sa predsednicom Centra za evroatlantske studijie Jelenom Milić.\nPOLITIKA - "Članstvo u NATO-u kao 'Poglavlje 36' za Srbiju", list prenosi ocene bivšeg diplomate Srećka Djukića. "Makronov put u Beograd ne vodi preko Moskve" o predstojećoj poseti francuskog predsednika Srbiji.\nSRPSKI TELEGRAF - "Makron i Vučić drže govor na Kalemegdanu", o predstojećoj poseti francuskog predsednika Emanuela Makrona. / BETA.RS\n11.07.2019 · NASLOVNE_STRANE_ZA_ČETVRTAK / 11._JUL_2019._GODINE


Ne davimo Beograd: Pokrenuta aplikacija za merenje zagađenosti vazduha u Srbiji - Dnevni list Danas\nPočetna » BBC News na srpskom » Ne davimo Beograd: Pokrenuta aplikacija za merenje zagađenosti vazduha u Srbiji\n0Piše: BBC News na srpskom 12. februara 2019. 18.04\nNivo zagađenja vazduha u gradovima i opštinama u Srbiji od sada je moguće proveriti i preko mobilne aplikacije AirCare, objavila je inicijativa Ne davimo Beograd.\n„Naš osnovni cilj je da građani i građanke Srbije mogu sami da provere stanje kvaliteta vazduha u svojim zajednicama i da reaguju na alarmatno stanje zagađenosti“, Vlada Radojčić, aktivista inicijative Ne davimo Beograd, rekao je za BBC na srpskom.\nAplikacija AirCare preuzima i prikazuje podatke sa više od 65 mernih stanica širom Srbije.\nOvaj softver napravio je aktivista i programer Gorjan Jovanovski iz Makedonije. Makedonska verzija aplikacije preuzeta više od 100.000 puta i Radojčić slično interesovanje očekuje i u Srbiji.\nViše od 5.000 ljudi godišnje u Srbiji prerano umre od respiratornih oboljenja povezanih sa zagađenjem vazduha, ukazuju podaci Svetske zdravstvene organizacije.\nBeograd, Valjevo, Pančevo, Subotica i drugi gradovi neretko se pominju u medijima kao mesta sa prekomernim zagađenjem vazduha.\n„Poboljšanje javnog prevoza, masovno ozelenjavanje i pošumljavanje grada, promocija urbane mobilnosti i prelazak sa fosilnih goriva na obnovljive izvore energije“ su mere potrebne za poboljšavanje trenutnog statusa zagađenja vazduha, navode iz inicijative Ne Davimo Beograd.\nNema zajedničke liste Ne davimo Beograd sa SZS\nDržava finansira zagađivače, za građane ne brinu\nNe davimo Beograd podržao protest protiv izgradnje malih hidroelektrana


Prvoplasirani tim dolazi sa Nanyang Technological univerziteta iz Singapura.\nOvogodišnji Belgrade Business International Case Competition (BBICC) okupio je 64 studenata sa 16 univerziteta iz Amerike, Australije, Kanade, Portugala, Danske, Norveške, Hong Konga, Singapura, Tajlanda i Srbije. Raspoređeni po timovima, oni su rešavali dve studije slučaja u okviru takmičenja koje je od 3. do 8. aprila održano na Fakultetu organizacionih nauka.\nKako se navodi u saopštenju, prvu studiju slučaja zadala je kompanija Nordeus, a studenti su imali 5 sati da reše zadatak. Drugu studiju slučaja zadala je Vlada Republike Srbije na temu brendiranja države Srbije kao buduće turističke i biznis destinacije, a učesnici su imali 24 sata da je reše. U okviru takmičenja, timovi su imali priliku da svoja rešenja prezentuju pred stručnim žirijem sastavljenim od predstavnika Vlade Republike Srbije, menadžera uspešnih domaćih kompanija i konsultanata, kao i alumnija studentske organizacije Case Stury Club.\nDragoceno znanje za domaću privredu\nObraćajući se studentima, ministar prosvete, nauke i tehnološkog razvoja, Milan Šarčević, izjavio je:\nSiguran sam da ste pokazali koliko se dobro razumete u biznis i koliko ćete dati doprinosa državama u kojima ćete raditi. Znanje koje su studenti iz drugih zemalja, kao i studenti sa Fakulteta organizacionih nauka iz Beograda pokazali je veoma dragoceno za razvoj privrede u Srbiji koja je uveliko u razvoju.\nStudenti iz različitih krajeva sveta imali su priliku da se upoznaju sa srpskom kulturom i privredom.\nPobednik ovogodišnjeg BBICC takmičenja je Nanyang Technological University iz Singapura. Drugoplasirani tim dolazi sa Thammasat University sa Tajlanda, dok je treće mesto pripalo timu sa National University of Singapore iz Singapura, takođe. Više informacija o prethodno održanom takmičenju u rešavanju studije slučaja, pronađite na zvaničnom sajtu organizacije.


Tročanji: Resurse EU usmjeriti na dobrobit našeg susjedstva Mađar Laslo Tročanji kandidat je za novog evropskog komesara za susjedsku politiku i proširenje i na toj funkciji će naslijediti Austrijanca Johanesa Hana.\n10. 09. 2019. u 14:30 Face.ba\nIzabrana predsjednica Evropske komisije Ursula Von der Leyen predstavila je danas listu komesara prema resorima za naredni mandat, među kojima je Tročanji. Ovu listu treba da potvrdi Evropski parlament.\nU prvoj poruci, Tročanji je kazao da je počastvovan kandidaturom za novog evropskog komesara.\nNa zvaničnom Twitter nalogu napisao je da se raduje saradnji sa Evropskim parlamentom i predsjednikom ovog tijela Žosepom Borelom, kako bi svi resursi EU bili usmjereni na dobrobit EU susjedstva.\nNakon Brexita : Velika Britanija vraća u upotrebu modro-plave pasoše\nPredsjednički kandidat SAD-a Bernie Sanders upozorio Rusiju da se ne miješa u američke izbore


RTCG - Radio Televizija Crne Gore - Nacionalni javni servis :: Kulturna galaksija :: Evropske prijestonice kulture Plovdiv i Matera\nOVE GODINE 03. 01. 2019. 15:01 >> 14:33 0\nEvropske prijestonice kulture Plovdiv i Matera\nBugarski grad Plovdiv i italijanski Matera, biće Evropske prijestonice kulture u 2019. godini, tokom koje će organizovati niz događaja, promijeniti svoj izgled, postaviti se na svjetsku mapu i preispitati mogućnosti za razvoj kroz kulturu.\nTa "titula" ima dugoročne efekte, ne samo na kulturu, već i na socijalnom i ekonomskom planu, kako grada, tako i regiona.\nPlovdiv je prvi bugarski grad koji je izabran za Evropsku prijestonicu kulture, a program organizuje pod motom "Zajedno".\nU Plovdivu će tokom 2019. godine biti organizovano više od 300 dogadjaja, kao i širom Južnog centralnog regiona Bugarske i u gradovima Varna, Sofija i Veliko Trnovo, uključujući festivale i projekte u zajednici na teme povezane sa Plovdivom, njegovom istorijom, kulturnim naslijeđem i izazovima sa kojima se grad suočava.\nSvečano otvaranje od 11. do 13. januara obiljeležiće niz dogadjaja na otvorenom i u zatvorenom, uključujući muzičke i plesačke predstave u večernjim satima 12. januara.\nPored ostalog, Matera će organizovati prvo izvođenje opere "Kavalerija rustikana" na otvorenom, u saradnji sa pozorištem "San Karlo", kao i 27 projekata razvijenih sa lokalnim kreativnim zajednicama i partnerima iz Evrope.\nSvečano otvaranje 19. i 20. januara okupiće 2 hiljade muzičara iz svih sela regiona Bazilikata i iz mnogih drugih dijelova Evrope.\nToj ceremoniji, 19. januara, prisustvovaće evropski komesar za obrazovanje, kulturu, mlade i sport Tibor Navračič.\n"Programi Plovdiva i Matere pokazuju kako ti gradovi predviđaju svoju i budućnost Evrope. Inicijativa, Evropska prijestonica kulture, okuplja ljude i naglašava ulogu kulture u izgradnji evropskog identiteta", rekao je Navračič i poželio uspjeh Plovidvu i Materi.\nPrema njegovim riječima, Plovdiv i Matera će pomoći da se osigura dugoročni učinak uspješne Evropske godine kulturnog nasleđa 2018. godine, koja je pokazala kako kultura može da promijeni nabolje gradove i regione.\nProgram Evropska prijestonica kulture, ustanovljen je 1985. na inicijativu tadašnje grčke ministarke kulture Meline Merkuri.\nU 2020. godini Evropske prijestonice kulture biće hrvatska Rijeka i irski Galvej a u 2021. rumunski Temišvar, grčka Elefsina i Novi Sad.\nEvropske prijestonice kulture u 2018. su bili gradovi Luvarden u Holandiji i Valeta na Malti.\nHerceg Novi bez titule EPK 2021\n13. 10. 2016. 6\nLepetić: Značajan dan za HN i CG\n"Frenemies" podržali umjetnici iz regiona\n10. 10. 2016. 1\nHN: Utvrdili smjernice za razvoj kulture


Srpska privreda direktno oslonjena na tržište EU – AGRO VESTI by agronews.rs\nApr 28, 2022 | Agrarna politika, agro danas, Agrobiznis, Aktuelno, Evropska unija, fokus, Poljoprivreda, Proizvodi, Srbija, Teme, Tržište, uvoz-izvoz, Vesti\t|\nPrema saopštenju PKS, u kompanijama koje posluju sa EU radi gotovo 900.000 građana Srbije. ”Poređenja radi, broj zaposlenih koji rade u kompanijama koje izvoze u Rusku Federaciju je 163.000, dok je u preduzećima koja izvoze u EU zaposleno 620.000 ljudi“ dodao je Čadež za Insajder.\nUpitan kako vidi pritiske da Srbija uvede sankcije Rusiji, Čadež je rekao da je ”politika ta koja odlučuje“. “Političari sagledavaju posledice i jedne i druge odluke, uvažavajući, između ostalog i potrebe privrede i ekonomske činjenice. U uslovima energetske krize zaoštrene izbijanjem rata u Ukrajini, Srbija deli sudbinu drugih zemalja zavisnih od uvoza energenata“, ocenio je Čadež.\n”Stabilna cena struje, uz korišćenje prostora za državnu intervenciju, važna je za domaću privredu, ali je jednako bitna za privlačenje novih investitora“, rekao je Čadež. Naveo je da ne očekuje poremećaje na tržištu snabdevanja električnom energijom.\nGovoreći o inflatornim pritiscima, Čadež je ocenio da je Vlada Srbije uspela da zaštiti standard stanovništva i spreči poremećaje na tržištu od ”prvog udara“ nakon izbijanja ukrajinske krize. Smatra da su mere ”poput kontrole cena i zabrane izvoza, posmatrano iz ugla proizvođača, kojima rastu proizvodni troškovi, neodržive na duži rok“.\nPrema njegovim rečima, sektor poljoprivrede ima priliku da domaća privreda profitira uprkos krizi. ”Srbija može da izveze polovinu svoje poljoprivredne proizvodnje i da od proizvodnje hrane obezbedi dodatne tri milijarde evra deviznog priliva“, istakao je Čadež.\nOcenio je da privreda Srbije za sada odoleva negativnim uticajima ukrajinske krize i posledicama potresa na svetskom tržištu. ”Ne smanjuje se broj radnika, a uprkos padu plasmana od 25% na rusko tržište, ukupan srpski izvoz u martu je porastao čak 30% u odnosu na isti mesec prošle godine“, izjavio je Čadež.\n”Aktivnosti na izgradnji zajedničkog tržišta u okviru projekta Otvoreni Balkan koju su pokrenule Srbija, Albanija i Severna Makedonije se nastavljaju, a u BiH i u Crnoj Gori postoji interes da se inicijativa proširi i na te dve zemlje“, rekao je Čadež.\nTags: agrobiznisevropska unijaizvoz poljoprivrednih proizvodaprivredna komora srbije


Đerlek: Neophodne nove mere - JUGPRESS\nĐerlek: Neophodne nove mere\nOn je u Jutarnjem dnevniku RTS naglasio da se epidemiološka situacija pogoršava u poslednjih nekoliko dana, navodeći da je 8. avgusta bilo 670 pregleda u crvenoj kovid zoni, a juče. 1.010, što je za oko 40 odsto, a konstantno se povećava i broj prijema na kovid odeljenjima gde je sada oko 800 pacijenata.\nZahuktava se četvrti talas korone i njegovu pravu snagu osetićemo tek za nekoliko nedelja, rekao je Đerlek.\nSada je reč o pacijentima sa srednje teškom i teškom kliničkom slikom, muškarci su brojniji od žena, a uglavnom je reč o nevakcinisanima, povratnicima sa letovanja ili učesniciima velikih skupova i noćnog provoda, naveo je Đerlek.\nU kovid bolnici u Batajnici već ima 150 pacijenata, među kojima je 80 odsto muškaraca, a 90 posto obolelih je na kiseoničnoj potpor.\nPosebno zabrinjava što je 50 odto ljudi mlađih od 35 godina, upozorio je Đerlek.\nĐerlek je rekao da je do sada vakcinisano, 50,4 odsto odraslog stanovništva, naglasivši da je to “nedovoljno” i da tokom leta treba “poboljšati procces vakcinacije”\nOn je potvrdio da unutrašnjojsti Srbije prednjači Priboj sa 65 odsto vakcinisanih punoletnih stanovnika bar jednom dozom, dok je u Beogradu u opština Stari grad vakcinisano 81 posto.\nTutin je i dalje na poslednjem mestu, a Đerlekt tvrdi da su rezultati slabiji u opštinama u kojima lokalna uprava “nije dala sve od sebe” u kampanji imunizacije.


SINDIKAT TRGOVINE PONOVO POKREĆE KAMPANJU ZA ZABRANU RADA NEDJELJOM U SRPSKOJ\nSindikat ovu priču “gura” već tri godine, ali nisu naišli na veliku podršku opština, niti samih poslodavaca. Kako svaka opština uređuje rad na svojoj teritoriji, sada imamo šarenoliku situaciju, pa su tako prodavnice negdje nedjeljom zatvorene, negdje rade do 13, negdje do 16 časova, a u Banjaluci je tržnim centrima dozvoljen rad čak do 22 sata.\nNakon pauze zbog pandemije, predsjednik sindikata Goran Savanović najavljuje da u narednih 15 dana opet kreću s aktivnostima da se reguliše rad nedjeljom u trgovinama, što je velika želja radnika.\n- Cilj je da se taj rad potpuno zaustavi ili ograniči u onim opštinama gdje to do sada nije urađeno. Konkretno, razgovaraćemo s opštinama, Savezom opština i gradova i s poslodavcima. Očekujemo da ćemo dobiti podršku, bar je tako najavljeno iz Ministarstva trgovine RS - precizirao je on.\nMeđu prvima će, kaže, kontaktirati načelnike koji su se za neradnu nedelju zalagali u svojim predizbornim programima, a ideju još nisu realizovali.\n- Po nama, nedjeljom treba da radi minimalan broj djelatnosti, koje su neophodne za život i zdravlje stanovnika. Sve ono što ne mora, i ne treba da radi- kaže Savanović, uz napomenu da se trgovina tu našla na najvećem udaru zbog čega i insistiraju da njihovi radnici nedjeljom ostanu kod svojih kuća.\nSektor trgovine u Srpskoj na drugom je mjestu po broju zaposlenih, sa oko 48.600 radnika, koliko ih je bilo prije početka epidemije. Zalaganje za neradnu nedjelju, pojašnjava Savanović, zalaganje je za porodične vrijednosti.\n- Iza tog čina stoji mnogo širi aspekt, važan je društveni život građana, nedjeljni ručak s porodicom, građanima dajete mogućnost da se zadrže na ovim prostorima, da žive normalnim životom, da njihove porodice osjete da ovdje imaju nešto više - zaključio je Savanović.\nIZVOR: Vebsajt Srpskainfo, Nataša Telebak, 18.09.2021.


Debitant i dalje bez poraza! - Meridianbet Vesti\nNemačka Author:\tBudimir Svilar - 17/11/2016\nPosle pauze za mečeve reprezentacija, Bundesliga se u petak nastavlja zanimljivim duelom na Baj Areni u kome će se susresti Leverkuzen i RB Lajpcig. Ovo je istorijski okršaj ovih timova, mada su farmaceuti već bili u prilici da se oprobaju protiv jednog kluba iz Lajpciga, kada su u sezoni 1993/94 oba puta savladali VFB Lajpcig.\nMože se slobodno reći da Leverkuzen za sada ne opravdava očekivanja, u stvari ekipa Rodžera Šmita je podbacila u Bundesligi, dok suprotno tome, u Ligi šampiona beleži odlične rezultate.\nČetiri poraz u prvih deset kola je previše za tim koji gaji ambicije da se i sledeće godine nađe u elitnom evropskom takmičenju, a ako se zaostatak za neprikosnovenim Bajernom od osam bodova i može smatrati realnim (samo da na kraju ne bude veći), veoma neočekivano je što Leverkuzen ima isto toliko bodova manje od svog gosta!\nLeto je za farmaceute prošlo u pojačavanju sastava, pošto osim Kramera, niko od važnijih fudbalera nije napustio Baj Arenu, a između ostalih stigli su Kevin Voland, Aleksandar Dragović i Julijan Baumgartlinger. To i jeste jedan od razloga zbog čega je pre početka novog prvenstva Leverkuzen dobio status jedne od ekipa koja ne bi trebalo da ima previše muka da osigura plasman u Evropu.\nIpak, posle neprijatnog ispadanja iz kupa Nemačke od niželigaša Lotea, Leverkuzen je, uključujući i trijumf protiv Totenhema, zabeležio tri uzastopne pobede, pa se može govoriti o usponu forme.\nRodžer Šmit na raspolaganju nema Belarabija, Kampla i Pohjanpaloa koji su povređeni, ali bi Bender mogao da bude spreman do početka utakmice.\nIzgled vrha tabele Bundeslige mogao bi da zbuni manje upućenog posmatrača – nigde Dortmunda, nigde Šalkea, Volfsburga ili Leverkuzena! Umesto ovih timova, tik uz moćni Bajern, takođe bez ijednog poraza nalazi se Lajpcig, a iza njega Hofenhajm!\nDebitant u Bundesligi je potpuno ”pretumbao” poredak i doprineo da se po prvi put od osnivanja lige, posle deset kola na čelu tabele nađu tri ekipe bez ijedne izgubljene utakmice!\nOno što posebno brine domaćina, ekipa trenera Ralfa Haselhutla se nalazi u sjajnoj seriji od pet uzastopnih pobeda, u stvari jedini poraz ove sezone Bikovi su doživeli u regionalnom derbiju od Drezdena koji ih je eliminisao iz kupa Nemačke, ali ne pre izvođenja jedanaesteraca!\nLajpcig je ekipa sa odlično izbalansiranim napadom i odbranom – Bikovi su najefikasniji posle Bajerna i Dortmunda, a od njihove odbrane uspešnija je samo Bajernova!\nNapadač Timo Verner je sa pet pogodaka najbolji nemački strelac u prvenstvu, a jedan manje je postigao Forsberg. Biće veoma zanimljivo videti kako će se odvijati nadmetanje između Vernera i Ćićarita, najefikasnijeg u domaćem sastavu (5) koji je tek doputovao posle nastupa za selekciju Meksika u meču sa SAD.\nU sastavu gostiju zbog povreda neće biti Klostermana i Bernarda.\nInače, nema uspešnijeg debitanta od Lajpciga, jer, bar u ovoj fazi takmičenja nijedan nije osvojio više od 24 boda. Jedini tim koji je u sezoni u kojoj je promovisan u Bundesligaša imao bolji učinak posle 10 kola je Kajzerslautern u svojoj šampionskoj sezoni 1998. godine!\nLeverkuzen je odličan pred svojim navijačima izgubivši samo jednu od prethodnih 10 utakmica, a pobedivši u čak 8!\nMeđutim, Bikovi imaju recept kako da se suprotstave odličnom domaćinu, budući da su sa 3 pobede i dva remija trenutno najnepoželjniji gost u Bundesligi! Poslednji poraz u nekoj zvaničnoj utakmici, uključujući i prijateljske, Lajpcig je kao gost pretrpeo u poslednjem kolu prošle sezone u Cvajti kada ga je savladao Duisburg u trenutku kada je već obezbedio promociju.\nZanimljivo je da je trener gostiju Haselhutl već imao prilike da se suoči sa Leverkuzenom, što se desilo u Ligi šampiona 1997/98, kada je sedeći na klupi Lirsa izgubio oba meča od farmaceuta!\nPredlog za tip – domaćin dobija bar jedno poluvreme i 0-2 gola.\nTags:''farmaceuti'', Baj arena, bikovi, Bundesliga, Ćićarito, debitant, Leverkuzen, RB Lajpcig, Timo Verner


RTS :: Srbija, Albanija i Severna Makedonija odlučile da uzmu sudbinu u svoje ruke\nPolitika Srbija, Albanija i Severna Makedonija odlučile da uzmu sudbinu u svoje ruke\nčetvrtak, 10. okt 2019, 11:30 -> 19:35\nU Novom Sadu je održan trilateralni sastanak predsednika Srbije Aleksandra Vučića sa premijerima Albanije i Severne Makedonije, Edijem Ramom i Zoranom Zaevom. Dogovorena je zajednička deklaracija koja će se zasnivati na sprovođenju četiri ključne slobode Evropske unije na Zapadnom Balkanu – slobode protoka robe, kapitala, usluga i ljudi, rekao je predsednik Vučić.\nPredsednik Srbije Aleksandar Vučić rekao je na zajedničkoj konferenciji za novinare sa premijerima Severne Makedonije i Albanije da se tokom sastanka razgovaralo u korist građana sve tri zemlje, te da je cilj sve trojice da se do kraja 2021. "granice naših zemalja prelaze samo uz ličnu kartu".\n"Mnogi će naš sastanak u Novom Sadu, poznatom po duhu tolerancije, nazvati revolucionarnim, ja nisam spreman da takve reči koristim, ali mislim da je sastanak od izuzetnog značaja za naše tri zemlje, za Srbiju nesumnjivo. Dokument koji ćete videti zasniva na implementaciji četiri ključne slobode koje su međunarodno prihvaćene – sloboda protoka robe, kapitala, usluga i ljudi", rekao je Vučić.\nDodao je da građani sve tri zemlje zaslužuju bolji život i veći životni standard.\n"To radimo zarad velike koristi koju će imati naši građani, zbog toga što smo uvereni da ljudi u našim zemljama zaslužuju bolju budućnost, viši životni standard i neuporedivo nižu stopu nezaposlenosti", naveo je predsednik Srbije.\nReformama su zemlje, kako je dodao, došle do izvesnog stadijuma, a sada na novi način, kroz uspešnije regulisanje odnosa, zajednički će delovati ka podizanju privrede.\n"Mi smo reformama koje smo sprovodili u prethodnom periodu došli do određenog stadijuma i sada je potrebno na novi način, još uspešniji, regulisati međusobne odnose kako bismo podigli mogućnost za ubrzani rast, za održivi razvoj svake od naših zemalja i da u mnogo čemu zajednički delujemo", naveo je Vučić.\n"Cilj prelazak granice samo uz ličnu kartu"\nDodaje da je cilj da se stvore uslovi da se granice sve tri zemlje prelaze samo uz ličnu kartu.\n"Naš je cilj da do kraja 2021. napravimo uslove da maksimalno uz ličnu kartu možete da pređete svaku od naših granica, mi danas sa Albanijom tu mogućnost nemamo, verujem da ćemo nakon nekog narednog sastanka moći da kažemo da vam nije potreban pasoš za prelazak albanske granice i obrnuto", naveo je predsednik Srbije.\nIzrazio je uverenje da će na sledećim sastancima biti dogovorena ta mogućnost.\n"Verujemo da možemo da skratimo čekanje kamiona na našim granicama, jer po analizi Svetske banke, 26 miliona sati naši kamioni gube na granici. To bi bila velika ušteda, i imali bi veći novac za veće plate", objasnio je Vučić.\nPoručio je da je želja svih njih da se spusti nivo nezaposlenosti za Zapadnom Balkanu, koja je sada 19,1 odsto.\n"Možete li da zamislite da imamo jedno tržište rada? Povećava se konkurentnost, lakše se dolazi do rešenja i nema problema. Ko ima radnu dozvolu u Skoplju, ima je u Beogradu, ko je ima u Beogradu, ima je u Tirani... To su fantastične stvari, ako to uspemo da rešimo... A plan je da rešimo do 2021. godine", rekao je predsednik Srbije.\n"EU dobrodošla, ali treba da uzmemo sudbinu u svoje ruke"\nPredsednik Srbije je, na pitanje novinara da li je lakše ili teže da se postigne dogovor bez predstavnika EU, istakao da su predstavnici EU uvek dobrodošli, ali da balkanski narodi moraju da uzmu sudbinu u svoje ruke, sa čime su se složili i premijeri Albanije i Severne Makedonije.\n"Svi se nalazimo na putu ka EU u određenoj fazi, to su naši prijatelji. Predstavljamo suverene zemlje, odgovorne i ozbiljne narode i nismo nedozreli da nam je potreban tutor i u stanju smo da se sami o sebi staramo. Što se mene tiče, uvek su dobrodošli naši prijatelji iz EU, ali kao što ste videli danas, tako ćemo i 10. novembra moći sami da konstruktivno i veoma dobro razgovaramo", rekao je Vučić.\nDodaje da su Albanija, Srbija i Severna Makedonija na evropskom putu, ali da su današnjim dogovorom rešile da svoju sudbinu uzmu u svoje ruke i da više ne čekaju na nečije odluke.\n"Mi sve vreme čekamo da nam neko donese neku presudu, šta će neko da nam kaže, koliko smemo da uradimo. Svi smo na evropskom putu, ali smo rešili da sami odlučujemo o svojoj sudbini, da ne čekamo nikoga. To što čekamo pitanje je kada ćemo da dočekamo, a nama je svaki dan u pitanju. Što ne bismo radili bolje i više između sebe, ko nas u tome sprečava?", upitao je Vučić.\nNajavio je da će na narednom sastanku, koji će se održati već 10. novembra u Ohridu, tri zemlje izaći sa najkonkretnijim merama.\nRama: Očajnički nam je potrebno da idemo napred\nAlbanski premijer Edi Rama rekao je da je današnji sastanak bio dragocen sa značajnim ishodom i zahvalio Vučiću i Zaevu.\n"Mi smo se dogovorili da podržimo principe zajedničke deklaracije sprovođenje četiri fundamentalne slobode Evropske unije na region Zapadnog Balkana.\nOvo nije sastanak koji se iznenada desio, kaže albanski premijer i pojasnio da on nema za cilj nikakve ekskluzivnosti.\n"To je korak koji je preduzet da bi se obezbedio opšte inkluzivni proces i u deklaraciji lako možete da pročitate da mi govorimo o šestorki sa Zapadnog Balkana tokom celog teksta", rekao je Rama.\nRama je rekao da sve zemlje moraju da urade više radi svojih građana i na dobrobit slobodnog kretanja ljudi, robe i usluga, kao i kapitala na ovoj teritoriji.\n"Dovoljno je samo da vam kažem jedan primer da shvatite koliko nam je očajnički potrebno da idemo napred, a to je 26 miliona sati čekanja koje se potroše na graničnim prelazima", istakao je Rama.\nZaev: Balkan više nije bure baruta, već region 21. veka\nPremijer Severne Makedonije Zoran Zaev je poručio da se mora raditi više i da se ne smeju zadovoljiti onim što je postignuto do danas.\nCeo region treba da unapredi saradnju u okviru četiri vrednosti koje zastupa i EU, a to su sloboda protoka ljudi, robe, kapitala i usluga, navodi Zaev.\nSmatra da će to definitivno stvoriti ono što svi očekuju, a to je region koji će biti konkurentniji u svetu, privlačniji i svojim građanima i stranim investitorima, koji će moći da prave planove na osnovu resursa koje region nudi.\nPremijer Severene Makedonije očekuje da će zahvaljujući inicijativi region imati i više poštovanja i od strane EU.\nZaev ocenjuje da se inicijativom šalje poruka da Balkan više nije "bure baruta", već region 21. veka.\nNajavio je da će sledeći sastanak biti održan 10. novembra u Ohridu i pozvao druge zemlje Zapadnog Balkana da se pridruže inicijativi.\nZoran Zaev i Edi Rama juče su doputovali u Srbiju, a sinoć su sa domaćnima – Aleksandrom Vučićem i premijerkom Srbije Anom Brnabić – prošetali novosadskim ulicama.\n(petak, 11. okt 2019, 15:24) - anonymous [neregistrovani]\n(četvrtak, 10. okt 2019, 16:43) - anonymous [neregistrovani]\n(četvrtak, 10. okt 2019, 16:41) - anonymous [neregistrovani]\n(četvrtak, 10. okt 2019, 16:25) - anonymous [neregistrovani]\n(četvrtak, 10. okt 2019, 15:28) - anonymous [neregistrovani]\n(četvrtak, 10. okt 2019, 15:25) - Lepa [neregistrovani]\n(četvrtak, 10. okt 2019, 15:19) - uglješa [neregistrovani]\n(četvrtak, 10. okt 2019, 14:27) - anonymous [neregistrovani]\n(četvrtak, 10. okt 2019, 14:09) - anonymous [neregistrovani]\n(četvrtak, 10. okt 2019, 14:01) - Пера писар [neregistrovani]


Velika Britanija proglasila rizik od "slučajnog" rata sa Rusijom! | Borba Info\nHome/Fakti/Velika Britanija proglasila rizik od „slučajnog“ rata sa Rusijom!\nVelika Britanija proglasila rizik od „slučajnog“ rata sa Rusijom!\n13/11/2021\tFakti Leave a comment\nBritanski načelnik odbrane general ser Nik Karter rekao je, da odnosi Rusije i Zapada doživljavaju neviđene tenzije, ozbiljnije nego tokom Hladnog rata.\nPrema njegovom mišljenju, to bi moglo da dovede do otvorenog sukoba, zbog bilo kakve „nesreće“, piše Dejli ekspres.\n„Živimo u konkurentnijem svetu nego što smo bili pre deset ili 15 godina. I mislim da priroda takmičenja između država i velikih sila dovodi do povećanja tenzija.\nMoramo paziti da ne dozvolimo da ratoborna priroda nekih naših političara dovede u poziciju, u kojoj eskalacija grešaka vodi ka sukobima“, rekao je on.\nKako navode novinari britanskog lista, razlog za zabrinutost Zapada je migraciona kriza na belorusko-poljskoj granici.\nČitaoci Dejli ekspresa govorili su i o potrebi da se održi mir u globalnoj ravnoteži snaga, koju, prema njihovim rečima, u poslednje vreme narušavaju pre svega Evropa i SAD.\n„Mislim da je sada završena intervencija u Avganistanu i drugim zemljama Bliskog istoka, oni koji su na vlasti moraju da urade neku glupost da opravdaju postojanje vojske na globalnom nivou“, napisao je komentator sa nadimkom Lezvin.\n„Sve se radi o beskorisnosti. NATO i SAD moraju da imaju sukobe, kako bi sprečili da novac poreskih obveznika ne odleže.\nZnate, video bih koliko će se ljudi boriti za Borisa/Bajdena i njihove izmišljene optužbe protiv Rusije“, podržao ga je Mikeuk.\n„Opet“ izbeglice sa ratom razorenih teritorija. „Pitam se ko je stvorio ove oblasti?.. Da li bi NATO mogao biti umešan, kao i poljske trupe?“ – upitao je HarriMeneee.\n„Demonizacija Putina od strane naših zapadnih sila poslužila je nekoliko gospodara odjednom…\nSamo niko od njih nema dobre namere“, rekao je Arčvej.\nU leto, na granicama Belorusije sa Poljskom i baltičkim zemljama, povećao se priliv izbeglica iz država Bliskog istoka i Afrike, koji su pokušavali da se probiju u Zapadnu Evropu.\nSituacija je eskalirala 8. novembra, kada se oko dve hiljade ljudi okupilo na graničnim barijerama.\nPoljske snage bezbednosti osujetile su nekoliko pokušaja proboja, uključujući upotrebu suzavca, ilegalni imigranti su spontano podigli kamp.\nVilnjus, Riga i Varšava krive Beloruse za ono što se dešava, Minsk negira sve optužbe.\nPredsednik Belorusije Aleksandar Lukašenko rekao je da zemlja više neće sputavati protok ljudi: zbog sankcija Zapada nema „ni novca, ni snage“.\nKako je istakla zvanična predstavnica ruskog Ministarstva spoljnih poslova Marija Zaharova, Zapad je, optužujući Moskvu za umešanost u migracionu krizu oko zemalja EU i Belorusije, pokrenuo informativnu kampanju kako bi izbegao odgovornost.\nTagBritanski načelnik odbrane general ser Nik Karter odnosi Rusija tenzije Zapad\nPrevious Lukašenko nazvao Putina spasiocem civilizacije\nNext Belgijski politički naučnik De Klin velike biznis kompanije, vidi kao pretnju evropskoj demokratiji!


Konferencija MOR: MKS zaprepašten napadom poslodavaca na sistem MOR - Pan-European Regional Council\nKonferencija MOR: MKS zaprepašten napadom poslodavaca na sistem MOR\nŽenava, 4.6.2012. godine (ITUC OnLine): Grupa poslodavaca je danas blokirala razgovore o nekim od najtežih slučajeva kršenja radničkih prava na godišnjoj Konferenciji MOR-a u Ženevi. Od 1926. godine, na konferenciji se razgovaralo o najtežim slučajevima, kao i godišnjem izvještaju Komiteta eksperata MOR, komiteta od 17 članova, eminentnih i nezavisnih međunarodnih pravnika. Ove godine, Međunarodna organizacija poslodavaca (MOP) odbila je da razgovara o ovim slučajevima.\nSharan Burrow, Generalni sekretar MKS, rekla je “Poslodavci u MOR nastoje staviti pod tepih najteže slučajeve zloupotrebe i izbjeći međunarodni nadzor koji bi mogao pomoći da se spase životi, te da se zaustave neki od najtežih slučajeva napada na prava radnika. Prošle godine, 29 sindikalaca je ubijeno u Kolumbiji, ali poslodavci ne misle da bi MOR o tome trebao razgovarati, niti o strašnoj kampanji nasilja usmjerenog protiv sindikalaca u Gvatemali ili Svazilendu. Egipćani su u sredini borbe za osnovno pravo na dostojantven rad, ali čini se da su poslodavci stali na stranu vojske i fundamentalista, koji nastoje ugušiti glas radnika. MOP je već odbila razgovore o povlačenju prava na kolektivno pregovaranje u Grčkoj i Španiji, gdje se pogoršava stanje sa ionako malim primanjima te se usložnjava ekonomska situacija, a zakoni o dostojanstvenom radu su izloženi napadima.\nOrganizacije poslodavaca igraju opasnu političku igru pri MOR-u, bez obzira što neke pojedinačne kompanije žele da razgovaraju otvoreno i iskreno o pravima radnika.\n“MOR je formiran na osnovu socijalne pravde i posvećenosti poštivanju vladavine prava koja se odnose na radne ljude. Najveći svjetski pravnici su predstavili svoje zaključke na MOR konferenciji, ali je MOP odbio da se analiziraju ti zaključci,” rekla je Sharan Burrow.\nPoslodavci su blokirali proces zbog pogrešnog ideološkog ubjeđenja da pravo na štrajk, zagarantovano u mnogim zakonima, ustavima i međunarodnim instrumentima, predstavlja prijetnju korporativnoj pohlepi.\n“Grupe poslodavaca nastoje potkopati jedno od najefikasnijih mehanizama ljudskih prava u međunarodnom sistemu. Ovo bi mogli pomoći nekim od najneodgovornijih kompanija da steknu neki profit i podrže vlade koje dozvoljavaju ili čak potiču na nasilje protiv radnih ljudi, ali cijena ovoga će biti ljudski životi i životi nekih od najranjivijih kategorija radnika,” rekla je Burrow.\nZoe Lanara (Grčka) govori o krizi u CAS na ILC\nBarmes Dlamini (Svazilend), Predsjednik TUCOSWA govori sa IIO\nMKS zastupa 175 miliona radnika iz 308 nacionalnih članica iz 153 zemlje i teritorije.\nInternet: http://www.ituc-csi.org i http://www.youtube.com/ITUCCSI\nZa više informacija, kontaktirajte ITUC Press Department na broj telefona +32 2 224 0204 or +32 476 62 10 18.


U okviru Projekta “Saznaj više - sačuvaj život”, koji finansira Grad Subotica u okviru sprovođenja Lokalnog akcionog plana za mlade 2014.-2018. godine 30. novembra 2015. godine u 18 časova u Medicinskoj školi je održana tribina “Istine i zablude o marihuani”, a prisustvovali su svi učenici I i II razreda ove škole.\nSa tribine u Medicinskoj školi\nu okviru realizacije Projekta „Saznaj više - sačuvaj život“\nProjekat „Saznaj više-sačuvaj život!“ finansira Grad Subotica u okviru sprovođenja Lokalnog akcionog plana za mlade 2014.-2018. Nosilac projekta je Udruženje za pomoć zavisnicima “Restart” Subotica u saradnji sa Srednjom medicinskom školom i Zavodom za javno zdravlje Subotica.\nProjekat se bavi prevencijom zloupotrebe psihoaktivnih supstanci i prilazi problemu iz različitih uglova da bi se dotakla najosetljivijih pitanja. Prva tribina, održana pre dve nedelje, istakla je značaj komunikacije roditelja i dece u osetljivom periodu adolescencije u cilju preveniranja rizičnih ponašanja kod mladih.\nDana 30. novembra 2015. godine u 18 časova u Medicinskoj školi je održana druga tribina “Istine i zablude o marihuani”, a prisustvovali su svi učenici I i II razreda ove škole.\nIstinu i na dokazima zasnovanim činjenicama o marihuani brojnu publiku budućih zdravstvenih radnika upoznala je Dr Nada Kosić Bibić. Objasnila je mehanizam stvaranja zavisnosti i upoznala mlade sa efektima koje marihuana ima na ljudski organizam. Razgovaralo se i o najčešćim zabludama koje mladi imaju o marihuani, kao i o tome šta je to „medicinska marihuana“, kakva su iskustva zemalja koje su dozvolile legalizaciju marihuane.\nPosebno interesantan deo tribine je bilo izlaganje i lično iskustvo u korišćenju psihoaktivnih supstanci bivše zavisnice, Cecilije Hajzler iz Udruženja „Restart“. Iskrena i emotivna priča o ličnom iskustvu je potakla mlade koji su postavaljali brojna pitanja.\nMladi su se rado uključili u akciju „I ja sam protiv droge jer...“ i ispisali svoje poruke koje će se naći na fejsbuk stranici Projekta.


NE BACAJTE staru "Barbiku", reciklirajte je - BESPLATNO\nUkoliko imate čuvene Barbi lutke kojima niko više ne želi da se igra, ne morate da brinete. One ne moraju da završe na deponiji, jer sada postoji način da ih reciklirate.\nKompanija Matel, koja proizvodi ove čuvene igračke, pokrenula je program recikliranja kako bi produžili život svojih istrošenih i odbačenih igračaka u porodicama širom sveta.\nPilot program nosi naziv “Mattel PlayBack” i zamišljen je tako da se materijali koji su korišćeni u starim igračkama Matelove proizvodnje ponovo upotrebe. Cilj kompanije je da do 2030. godine u svim svojim proizvodila i ambalaži koristi 100 odsto reciklirane materijale.\nPotrošači mogu da učestvuju u programu tako što će posetiti Matelov veb sajt, odštampati etiketu sa besplatnom dostavom i poslati svoje igračke kompaniji.\nKompanija igračaka pokreće ovaj program sa tri marke – Barbe, Matbok i MEGA igračke – i planira da u budućnosti doda i druge marke.\nProgram će u početku biti dostupan samo u Americi i Kanadi, ali kompanija pokreće slične akcije u Francuskoj, Nemačkoj i Velikoj Britaniji, rekao je portparol Matela.